|  |
| --- |
| **ZAGREBAČKA ŽUPANIJA** |
| Plan zdravstvene zaštite Zagrebačke županije za razdoblje 2024. – 2030. |
| *Nacrt prijedloga* |

|  |
| --- |
|  |

Sadržaj

[1. UVod 3](#_Toc140221704)

[2. ZAKONSKA OSNOVA ZA DONOŠENJA PLANA ZDRAVSTVENE ZAŠTITE 4](#_Toc140221705)

[3. Teritorijalne karakteristike Zagrebačke županije i infrastruktura 6](#_Toc140221706)

[3.1 Osnovni demografski pokazatelji 8](#_Toc140221707)

[3.2 Odgoj i obrazovanje 15](#_Toc140221708)

[3.3 Utjecaj okoliša na zdravlje stanovništva zagrebačke županije 16](#_Toc140221709)

[3.3.1 Kvaliteta zraka 16](#_Toc140221710)

[3.3.2 Voda, vodni resursi i odvodnja 16](#_Toc140221711)

[3.3.3 Otpad i zagađenje tla 17](#_Toc140221712)

[3.3.4 Klima i klimatske promjene 17](#_Toc140221713)

[3.4 Gospodarstvo 18](#_Toc140221714)

[3.5 Tržište rada, plaće i mirovine 20](#_Toc140221715)

[3.6 Invalidnost 23](#_Toc140221716)

[3.7 Najčešći uzroci pobolijevanja 24](#_Toc140221717)

[3.8 Vodeći uzroci umiranja 25](#_Toc140221718)

[4. Organizacija zdravstvene zaštite na području Zagrebačke županije 28](#_Toc140221719)

[4.1 Uloga Zagrebačke županije u osiguravanju zdravstvene zaštite stanovništva 28](#_Toc140221720)

[4.2 Upravni odjel za zdravstvo, socijalnu skrb i hrvatske branitelje Zagrebačke županije 29](#_Toc140221721)

[4.3 Zdravstvene ustanove Zagrebačke županije 30](#_Toc140221722)

[5. Mreža javne zdravstvene službe 33](#_Toc140221723)

[5.1 Mreža na razini primarne zdravstvene djelatnosti 34](#_Toc140221724)

[5.2 Mreža zdravstvenih zavoda na primarnoj razini 39](#_Toc140221725)

[5.3 Mreža na razini sekundarne i tercijarne zdravstvene djelatnosti 40](#_Toc140221726)

[5.4 Mreža bolničkih zdravstvenih ustanova 40](#_Toc140221727)

[5.5 Mreža hitne medicine 41](#_Toc140221728)

[6. Zdravstveni i preventivni programi na području Zagrebačke županije 42](#_Toc140221729)

[6.1 Ostali značajniji programi na području Zagrebačke županije 45](#_Toc140221730)

[6.2 Program mjera za osiguranje potrebnih ljudskih resursa u zdravstvenim ustanovama čiji je osnivač Zagrebačka županija za razdoblje 2020.-2025. godine 47](#_Toc140221731)

[5. Planiranje i razvoj zdravstvene zaštite Zagrebačke županije 48](#_Toc140221732)

[7.1 Zadaće i ciljevi zdravstvene zaštite 48](#_Toc140221733)

[7.2 SWOT analiza županijskog sustava zdravstva 49](#_Toc140221734)

[7.3 Strateški i operativni ciljevi 50](#_Toc140221735)

[7.4 Razvojna područja zdravstvene djelatnosti i zdravstvene potrebe 52](#_Toc140221736)

[7.5 Korisničke skupine 53](#_Toc140221737)

[7.6 Prioritetna razvojna područja zdravstvene djelatnosti u Zagrebačkoj županiji 54](#_Toc140221738)

[7.7 Zdravstvene potrebe od posebnog interesa za zagrebačku županiju 57](#_Toc140221739)

[7.8 Specifične potrebe zdravstvene zaštite na pojedinim područjima Zagrebačke županije 59](#_Toc140221740)

[7.9 Osnove razvoja zdravstva Zagrebačke županije 61](#_Toc140221741)

[7.9.1 Načela organizacije zdravstvene zaštite 61](#_Toc140221742)

[7.10 Financiranje zdravstvene djelatnosti 62](#_Toc140221743)

[7.10.1 Sudjelovanje gradova i općina u financiranju zdravstvene zaštite 64](#_Toc140221744)

[7.11 Praćenje, vrednovanje i izvještavanje 65](#_Toc140221745)

[8. NOSITELJI AKTIVNOSTI PLANA ZDRAVSTVENE ZAŠTITE ZAGREBAČKE ŽUPANIJE ZA RAZDOBLJE 2024.-2030. GODINE 66](#_Toc140221746)

[9. ZAVRŠNE ODREDBE 67](#_Toc140221747)

[10. popis izvora podataka korištenih u pripremi plana 68](#_Toc140221748)

**POPIS TABLICA**

[Tablica 1 Gradovi i općine Zagrebačke županije 6](#_Toc140221762)

[Tablica 2 Broj stanovnika 2011. vs. 2021. 8](#_Toc140221763)

[Tablica 3 Prirodno kretanje stanovništva u Republici Hrvatskoj i Zagrebačkoj županiji od 2017. do 2021. 10](#_Toc140221764)

[Tablica 4 Starost stanovništva Zagrebačke županije u odnosu na stanovništvo Hrvatske 10](#_Toc140221765)

[Tablica 5 Dobna struktura stanovništva na razini gradova i općina Županije 11](#_Toc140221766)

[Tablica 6 Stanovništvo Zagrebačke županije po dobnim skupinama prema popisima stanovništva od 2001. do 2021. godine 12](#_Toc140221767)

[Tablica 7 Kućanstva prema tipu i broju članova u razdoblju 2001. - 2021. 14](#_Toc140221768)

[Tablica 8 Privatna kućanstva prema broju članova po gradovima i općinama Zagrebačke županije 14](#_Toc140221769)

[Tablica 9 Obrazovanje – pregled po školskim godinama 15](#_Toc140221770)

[Tablica 10 Bruto domaći proizvod Zagrebačke županije u razdoblju od 2017. do 2020. prema trenutnim cijenama 18](#_Toc140221771)

[Tablica 11 Stopa registrirane nezaposlenosti u razdoblju od 2018. do 2022. 20](#_Toc140221772)

[Tablica 12 Dobna struktura osoba s invaliditetom na području Zagrebačke županije 23](#_Toc140221773)

[Tablica 13 Broj umrlih od pet vodećih skupina bolesti u Zagrebačkoj županiji u 2020. i 2021. 26](#_Toc140221774)

[Tablica 14 Stope dojenačke smrtnosti u Zagrebačkoj županiji i RH u razdoblju od 2012. do 2021. 27](#_Toc140221775)

[Tablica 15 Broj korisnika zdravstvenog osiguranja na području Zagrebačke županije 33](#_Toc140221776)

[Tablica 16 Broj potrebnih i ugovorenih timova - obiteljska (opća) medicina 35](#_Toc140221777)

[Tablica 17 Broj potrebnih i ugovorenih timova – zdravstvena zaštita predškolske djece 35](#_Toc140221778)

[Tablica 18 Broj potrebnih i ugovorenih timova – zdravstvena zaštita žena 36](#_Toc140221779)

[Tablica 19 Broj potrebnih i ugovorenih timova – dentalna zdravstvena zaštita 36](#_Toc140221780)

[Tablica 20 Broj potrebnih i ugovorenih timova – medicina rada 37](#_Toc140221781)

[Tablica 21 Broj potrebnih i ugovorenih timova – patronažna zdravstvena zaštita 37](#_Toc140221782)

[Tablica 22 Broj potrebnih i ugovorenih timova – palijativna skrb 37](#_Toc140221783)

[Tablica 23 Broj potrebnih i ugovorenih timova – laboratorijska dijagnostika 37](#_Toc140221784)

[Tablica 24 Broj potrebnih i ugovorenih timova – zdravstvena njega 38](#_Toc140221785)

[Tablica 25 Broj potrebnih i ugovorenih timova – Zavod za javno zdravstvo Zagrebačke županije 39](#_Toc140221786)

[Tablica 26 Mreža javne zdravstvene službe u dijelu specijalističko-konzilijarne zdravstvene zaštite 40](#_Toc140221787)

[Tablica 27 Mreža bolničkih zdravstvenih ustanova 40](#_Toc140221788)

[Tablica 28 Broj potrebnih i ugovorenih timova – hitna medicina 41](#_Toc140221789)

[Tablica 29 Prikaz financijskog ulaganja za potrebe zdravstva u razdoblju od 2003. do 2022. 62](#_Toc140221790)

[Tablica 30 Investicijsko ulaganje na području Zagrebačke županije u razdoblju 2018.-2022., prema izvorima financiranja 63](#_Toc140221791)

[Tablica 31 Financiranje zdravstvene zaštite od strane jedinica lokalne samouprave u 2022. godini 64](#_Toc140221792)

**POPIS SLIKA**

[Slika 1 Broj stanovnika po gradovima i općinama Zagrebačke županije – 2011. i 2021. 9](#_Toc140221749)

[Slika 2 Stanovništvo Zagrebačke županije prema starosti, Popis stanovništva 2021. 10](#_Toc140221750)

[Slika 3 Dobna struktura stanovnika Zagrebačke županije po spolu 12](#_Toc140221751)

[Slika 4 Broj stanovnika po spolu u gradovima Zagrebačke županije u 2021. 13](#_Toc140221752)

[Slika 5 Broj stanovnika po spolu u općinama Zagrebačke županije u 2021. 13](#_Toc140221753)

[Slika 6 Dobna struktura nositelja poljoprivrednih gospodarstava 19](#_Toc140221754)

[Slika 7 Ukupno zaposleni prema područjima djelatnosti NKD-a 2007. u razdoblju siječanj-ožujak 2023. 20](#_Toc140221755)

[Slika 8 Prosječne mjesečne isplaćene neto plaće po zaposlenome prema NKD-u 2007., u razdoblju 2020.-2022. 21](#_Toc140221756)

[Slika 9 Najčešći uzroci pobolijevanja stanovnika Zagrebačke županije 24](#_Toc140221757)

[Slika 10 Umrli u Zagrebačkoj županiji u 2021. - prema starosti 25](#_Toc140221758)

[Slika 11 Dobna i spolna struktura umrlih u Zagrebačkoj županiji u 2021. 25](#_Toc140221759)

[Slika 12 Struktura deset najčešćih uzroka smrti prema skupinama bolesti u Zagrebačkoj županiji u 2021. 26](#_Toc140221760)

[Slika 13 Udio izvornih prihoda i decentraliziranih sredstava za zdravstvenu zaštitu u razdoblju od 2003. do 2022. 63](#_Toc140221761)

1. UVod

Na temelju Zakona o zdravstvenoj zaštiti („Narodne novine“, broj 100/18, 125/19, 147/20, 119/22, 156/22 i 33/23) jedinice područne (regionalne) samouprave dužne su izraditi i donijeti plan zdravstvene zaštite za svoje područje. Osim što mora biti usklađen s Planom zdravstvene zaštite Republike Hrvatske, Plan zdravstvene zaštite na razini županije treba, uzimajući u obzir cilj pacijenta u središtu, odgovoriti na specifične potrebe stanovništva određene županije, kao i na njezine posebnosti te omogućiti racionalno korištenje postojećih resursa i poticanje razvoja inovativnih programa.

Zbog svog specifičnog geografskog položaja u obliku prstena koji obavija Grad Zagreb stvorena je duboka povezanost i isprepletenost Zagrebačke županije (dalje u tekstu: Županija) s Gradom Zagrebom na svim razinama. Potvrđuje to i činjenica da je sjedište Županije upravo u Zagrebu, kao i podatak kako je Zagrebačka županija jedina županija na području RH koja nema svoju županijsku bolnicu zbog čega su njezini stanovnici primorani koristiti bolničke usluge na području Grada Zagreba. Sve ove činjenice i posebnosti bile su temelj za organizaciju zdravstvene zaštite na području Županije, kao i za daljnje unapređenje zdravstvenih usluga koje donosi Plan zdravstvene zaštite Zagrebačke županije za razdoblje od 2024. do 2030. godine (dalje u tekstu: Plan).

Ovaj Plan je dokument koji određuje strateške smjernice i plan djelovanja u cilju stvaranja uvjeta za efikasnu provedbu svih programa i aktivnosti na području Zagrebačke županije u svrhu razvoja zdravstvenih usluga s pacijentom u središtu. Plan služi Županiji kao okvir za davanje smjernica u prijenosu ovlaštenja, odgovornosti, raspodjele resursa i osiguranja financijske podrške za njegovu provedbu i uključivanje svih dionika u sustavu zdravstvene zaštite na području Županije u proces implementacije i realizacije akcijskih planova provedbe. Planom se određuju zadaće i ciljevi zdravstvene zaštite Županije, prioritetna razvojna područja, zdravstvene potrebe žitelja s obzirom na sve specifičnosti, a sve s ciljem zaštite i unaprjeđenja zdravlja stanovništva, povećanja životnog vijeka i broja godina života bez bolesti i/ili invalidnosti, te osiguravanja najviše moguće razine fizičkoga i psihičkoga zdravlja uz brigu za poboljšanje kvalitete života.

Ovaj dokument predstavlja nastavak strateškog planiranja u zdravstvu na području Županije, nastavak svih započetih projekata i aktivnosti iz prethodnog Plana zdravstvene zaštite Zagrebačke županije za razdoblje od 2017. do 2022. godine, te uvođenje novih strategija i donošenje akcijskih planova u području zdravstva.

Plan se donosi na temelju trenutno dostupnih podataka, informacija i dokumenata s ciljem izrade daljnjih programa i aktivnosti koji će nadopuniti mjere zdravstvene zaštite definirane Planom zdravstvene zaštite Republike Hrvatske. Plan uvodno sadrži osnovne pokazatelje demografske, gospodarske i socio-ekonomske slike Županije, a također su navedene i posebnosti geografskog položaja i prometne povezanosti Županije.

U izradi ovog Plana sudjelovali su:Upravni odjel za zdravstvo, socijalnu skrb i hrvatske branitelje Zagrebačke županije, zdravstvene ustanove kojima je osnivač Zagrebačka županija, Savjet za zdravlje Zagrebačke županije i Logička Matrica d.o.o. - za savjetodavne i tehničke aspekte izrade dokumenta.

1. ZAKONSKA OSNOVA ZA DONOŠENJA PLANA ZDRAVSTVENE ZAŠTITE

**Zakon o zdravstvenoj zaštiti**

Zakon o zdravstvenoj zaštiti u članku 11. utvrđuje da jedinica područne (regionalne) samouprave ostvaruje svoja prava, obveze i zadaće na području zdravstvene zaštite tako da, između ostalog:

- sukladno Planu zdravstvene zaštite Republike Hrvatske donosi plan zdravstvene zaštite za područje jedinice područne (regionalne) samouprave.

**Plan zdravstvene zaštite Republike Hrvatske**

Sukladno Planu zdravstvene zaštite Republike Hrvatske („Narodne novine“, broj 19/20), ovim Planom, u cilju provođenja zdravstvene zaštite na području Županije utvrđuju se:

- zadaće i ciljevi zdravstvene zaštite

- prioritetna razvojna područja zdravstvene djelatnosti na području Županije

- zdravstvene potrebe od posebnog interesa za Županiju

- specifične potrebe zdravstvene zaštite na područjima s razvojnim posebnostima

- osnove razvoja zdravstvene djelatnosti na primarnoj i sekundarnoj razini, uključujući izobrazbu i usavršavanje radnika u sustavu zdravstva

- nositelji zadaća i rokovi za ostvarivanje Plana

- praćenje, vrednovanje i izvještavanje o provedbi Plana

**Plan razvoja Zagrebačke županije za period 2021. – 2027.**

Plan razvoja Zagrebačke županije koncipiran je na način da se integrirano bavi temom unaprjeđenja kvalitete života i rada na njenom teritoriju. Očekuju se paralelni napori na unaprjeđenju zdravstvenih, odgojno-obrazovnih i socijalnih usluga, promociji zdravog života, ali i unaprjeđenju učinkovitosti javne uprave kao i razvoju pametnih gradova i sela, čime se ostvaruju preduvjeti za visoku kvalitetu života njenih stanovnika. Mjera 4.2. „Unapređenje socijalnih i zdravstvenih usluga“ Plana razvoja Zagrebačke županije omogućuje daljnji rast kvalitete života u Županiji i osiguravanje jednakih mogućnosti za stanovnike bez obzira gdje živjeli i radili, a njenom provedbom aktivno će doprinijeti postizanju strateškog cilja 5. „Zdrav, aktivan i kvalitetan život“ iz Nacionalne razvojne strategije Republike Hrvatske do 2030. godine.

**Provedbeni program Zagrebačke županije za razdoblje 2021. – 2025.**

Provedbeni program Zagrebačke županije za razdoblje 2021.-2025. strateški je dokument koji se, sukladno zakonskim obvezama, donosi za vrijeme trajanja mandata župana i kao takav vrijedi za taj mandat. Njime su definirane mjere, aktivnosti te razvojni projekti Zagrebačke županije za nadolazeće razdoblje.

**Nacionalna razvojna strategija Republike Hrvatske do 2030.**

Nacionalna razvojna strategija do 2030. kroz strateški cilj 5. „Zdrav, aktivan i kvalitetan život“ određuje prioritetna područja javnih politika:

1. Kvalitetna i dostupna zdravstvena zaštita i zdravstvena skrb
2. Zdravlje, zdrave prehrambene navike i aktivni život kroz sport
3. Dostojanstveno starenje
4. Socijalna solidarnost i odgovornost
5. Zaštita dostojanstva hrvatskih branitelja i članova njihovih obitelji te civilnih stradalnika Domovinskog rata i članova njihovih obitelji.

**Nacionalni plan razvoja zdravstva za razdoblje od 2021. do 2027. godine**

Nacionalni plan razvoja zdravstva za razdoblje od 2021. do 2027. godine je srednjoročni akt strateškog planiranja koji utvrđuje posebne ciljeve s osnovnim ciljem unaprjeđenja zdravstvenog sustava i zdravstvenih ishoda populacije. Posebni ciljevi utvrđeni Nacionalnim planom podupiru provedbu strateškog cilja 5. „Zdrav, aktivan i kvalitetan život“ te pripadajućih prioritetnih područja javnih politika definiranih Nacionalnom razvojnom strategijom.

1. Teritorijalne karakteristike Zagrebačke županije i infrastruktura

Zagrebačka županija smještena je u središnjem dijelu sjeverozapadne Hrvatske gdje prstenasto okružuje Grad Zagreb, sa zapadne, južne i istočne strane. Graniči sa šest županija - Karlovačkom i Sisačko-moslavačkom na jugu, Bjelovarsko-bilogorskom i Koprivničko-križevačkom na zapadu, Varaždinskom i Krapinsko-zagorskom na sjeveru. Prema novoj Nacionalnoj klasifikaciji statističkih regija iz 2021. kojom je Hrvatska podijeljena na četiri statističke regije (NUTS 2) Zagrebačka županija pripada regiji Sjeverna Hrvatska (oznaka HR06), zajedno s Međimurskom, Varaždinskom, Koprivničko-križevačkom i Krapinsko-zagorskom županijom.

U sastavu Županije nalazi se devet gradova, 25 općina i 694 naselja:

|  |  |  |
| --- | --- | --- |
| **Gradovi** | **Općine** |  |
| Dugo Selo | Bedenica | Križ |
| Ivanić-Grad | Bistra | Luka |
| Jastrebarsko | Brckovljani | Marija Gorica |
| Samobor | Brdovec | Orle |
| Sveta Nedelja | Dubrava | Pisarovina |
| Sveti Ivan Zelina | Dubravica | Pokupsko |
| Velika Gorica | Farkaševac | Preseka |
| Vrbovec | Gradec | Pušća |
| Zaprešić | Jakovlje | Rakovec |
|  | Klinča Sela | Rugvica |
|  | Kloštar Ivanić | Stupnik |
|  | Krašić | Žumberak |
|  | Kravarsko |  |

Tablica 1 Gradovi i općine Zagrebačke županije

Zagrebačka županija se prostire na 3.060 kvadratnih kilometra što je čini 6. po veličini županijom u Hrvatskoj. Zapadni dio Županije obuhvaća dijelove Medvednice, planine koja se proteže kroz sjeverni dio Hrvatske. Veliki dio županije prekriven je šumama, pogotovo na području Medvednice. Kroz Županiju protječu rijeke Sava, Kupa i Lonja. Sava je najveća rijeka koja protječe kroz Zagrebačku županiju i predstavlja jedan od najvažnijih prometnih koridora u Hrvatskoj. Većinski dio županije je nizinski s većinskim ruralnim dijelovima, s poljoprivredom kao osnovnom gospodarskom djelatnošću. Zagrebačka županija ima velike površine poljoprivrednog zemljišta, posebno u njezinom istočnom dijelu. Ovdje se uzgajaju mnoge kulture, uključujući kukuruz, pšenicu, suncokret, voće i povrće. Kroz Županiju se protežu nacionalni i međunarodni prometni pravci, a središnja naselja se nalaze uz najveće prometnice te ih karakteriziraju dnevne migracije zaposlenih prema Zagrebu.

Zbog svog geografskog položaja, Zagrebačka županija prostorno je i funkcionalno izuzetno povezana s Gradom Zagrebom. Zbog svoje blizine s glavnim gradom Zagrebačka županija je sve poželjnija za život mnogih mladih obitelji jer omogućava prednosti gospodarskih i društvenih aktivnosti koje nudi zagrebačko tržište – mogućnost zapošljavanja, obrazovanja i sl. No, s druge strane javljaju se problemi u pogledu neplanske i nelegalne gradnje, prometnih gužvi, te pojačan pritisak na okoliš i prirodne resurse uzrokovan većom naseljenošću, izgrađenošću, intenzitetom prometa i gospodarskih aktivnosti, kao i sve veće cijene nekretnina i zemljišta.

U Zagrebačkoj županiji je smještena zračna luka „Franjo Tuđman“ koja je najveća i najznačajnija zračna luka u Hrvatskoj s preko tri milijuna putnika[[1]](#footnote-1) godišnje. Kroz Županiju prolazi nekoliko državnih autocesta: Autocesta A1 (prema Splitu), Autocesta A2 (prema Krapini), Autocesta A3 (prema Vinkovcima) i Autocesta A4 (prema Varaždinu). Također prolazi i nekoliko željezničkih linija i to oni iz Zagreba prema Karlovcu i Rijeci, prema Slavonskom Brodu i Tovarniku, prema Sisku, te prema Varaždinu i Koprivnici. Ovi statistički podatci su bitni zbog činjenice jer Zagrebačka županija osigurava hitnu zdravstvenu zaštitu za putnike koji koriste bilo koji od ovih prometnih pravaca na području Zagrebačke županije.

Gustoća cestovne mreže[[2]](#footnote-2) na području Županije je 534 m/km2 – ukupna dužina cesta je 1.634 km, od čega 135 km autocesta, 351 km državnih cesta, 675 km županijskih cesta, 573 km lokalnih cesta.

Klima u Zagrebačkoj županiji je umjereno kontinentalna, s toplim ljetima i hladnim zimama. Godišnja količina oborina varira ovisno o području, ali uglavnom je između 700 i 900 mm godišnje.

## **3.1 Osnovni demografski pokazatelji**

Prema broju stanovništva Zagrebačka županija je treća po veličini u Hrvatskoj, odmah iza Grada Zagreba i Splitsko-dalmatinske županije. Prema popisu stanovništva iz 2021. godine imala je 299.985 stanovnika, što je za 17.621 manji broj stanovnika u odnosu na popis iz 2011. godine, odnosno za 5,55%, dok je na razini Hrvatske 9,6% manje stanovnika nego 2011. godine. Gustoća naseljenosti je 98,03 osoba po kvadratnom kilometru.

U odnosu na podatke iz popisa stanovništva iz 2011. godine tijekom 2021. godine došlo je i do smanjenja broja kućanstava, tako je 2011. godine Zagrebačka županija bilježila porast broja privatnih kućanstava kojih je tada bilo 101.274, dok je 2021. godine zabilježeno njih 99.473[[3]](#footnote-3).

|  |  |  |  |  |
| --- | --- | --- | --- | --- |
|  | **Broj stanovnika** | | **Razlika** | |
|  | **2011.** | **2021.** | **Broj** | **%** |
| **Zagrebačka županija** | 317.606 | 299.985 | -17.621 | -5,55% |
| **Republika Hrvatska** | 4.284.889 | 3.871.833 | -413.056 | -9,64% |

Tablica 2 Broj stanovnika 2011. vs. 2021.

Kao i u cijeloj Hrvatskoj, tako je i na razini Zagrebačke županije izražen pad broja stanovnika u odnosu na popis iz 2011. godine (Slika 1.). Najlošije je stanje u Žumberku gdje je 31% manje stanovnika nego 2011. godine, zatim Preseki (-22%), Farkaševcu (-19,4%), Dubravici (-17%), Krašiću (-14,8%) i Brckovljanima (-14,1%). Manji porast broja stanovnika zabilježen je u Stupniku (4%), Dugom Selu (1,2%) i Svetoj Nedelji (0,9%). Najnaseljeniji grad na području Županije je Velika Gorica koja broji 20,3% svih stanovnika Zagrebačke županije. Iza nje su Samobor i Zaprešić koji zajedno čine 20,5% ukupne populacije Županije.

Slika 1 Broj stanovnika po gradovima i općinama Zagrebačke županije – 2011. i 2021.

U odnosu na ostatak Hrvatske, Zagrebačka županija ima pretežito mlađu populaciju pa tako udio stanovnika u dobnim skupinama do 50 godina čini 58% ukupne populacije. Međutim, u odnosu na popis iz 2011. godine kada je postotni udio populacije u dobi 65 godina i više iznosio 15,85%, sada je taj udio 21,3% što ukazuje na to da je ukupna populacija znatno starija nego ranije.

Prema podacima Državnog zavoda za statistiku (Tablica 3) na razini Republike Hrvatske evidentan je veliki pad prirodnog prirasta u 2021. godini kada je iznosio -26.204 osoba, što posljedično utječe i na vitalni indeks koji iznosi samo 58,2. Slična situacija, iako nešto bolja, je i u Zagrebačkoj županiji gdje je vitalni indeks 63,9 što je znatno niže nego 2019. godine kada je vitalni indeks u županiji bio 78,8.

U Zagrebačkoj županiji je kao i u ostatku zemlje već niz godina sve izraženiji negativan trend prirodnog prirasta. U razdoblju od 2017. do 2021. godine u Županiji je rođeno ukupno 13.835 djece, dok je broj umrlih 18.971. Tijekom same 2021. godine u županiji je rođeno 2.830 djece dok je u isto vrijeme umrlo 4.428 osoba što je rekordan pad prirodnog prirasta koji je iznosio -1.598, čemu je velikim dijelom pridonijela i pandemija koronavirusa (COVID-19). Stopa mortaliteta dojenčadi u 2021. bila je 4,2 na 1.000 živorođene djece, a broj umrle dojenčadi dosegao je 12.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Godina** | **Rođeni** | | | **Umrli** | | prirodniprirast | Vitalniindeks(živorođeni na 100 umrlih) |
| ukupno | živorođeni | mrtvorođeni | ukupno | umrladojenčad |
| Republika Hrvatska | 2017. | 36.705 | 36.556 | 149 | 53.477 | 148 | -16.921 | 68,4 |
| 2018. | 37.109 | 36.945 | 164 | 52.706 | 157 | -15.761 | 70,1 |
| 2019. | 36.296 | 36.135 | 161 | 51.794 | 143 | -15.659 | 69,8 |
| 2020. | 35.987 | 35.845 | 142 | 57.023 | 142 | -21.178 | 62,9 |
| 2021. | 36.641 | 36.508 | 133 | 62.712 | 137 | -26.204 | 58,2 |
| Zagrebačka županija | 2017. | 2.730 | 2.717 | 13 | 3.588 | 14 | -871 | 75,7 |
| 2018. | 2.762 | 2.754 | 8 | 3.590 | 5 | -836 | 76,7 |
| 2019. | 2.751 | 2.740 | 11 | 3.475 | 9 | -735 | 78,8 |
| 2020. | 2.802 | 2.794 | 8 | 3.890 | 15 | -1.096 | 71,8 |
| 2021. | 2.844 | 2.830 | 14 | 4.428 | 12 | -1.598 | 63,9 |

Tablica 3 Prirodno kretanje stanovništva u Republici Hrvatskoj i Zagrebačkoj županiji od 2017. do 2021. [[4]](#footnote-4)

Na području cijele Županije evidentan je pad vitalnog indeksa koji u 2021. godini iznosi 63,9 (2020. godine je bio 71,8), a posebno je zabrinjavajuće stanje na području općine Žumberak gdje vitalni indeks iznosi 6,7 živorođenih na 100 umrlih.



Tablica 4 Starost stanovništva Zagrebačke županije u odnosu na stanovništvo Hrvatske[[5]](#footnote-5)

Kao i ostali pokazatelji tako i indikator prosječne starosti upućuje na to da je stanovništvo 2021. znatno starije nego je to bilo 2011. godine (Tablica 4). Alarmantan je porast indeksa starenja koji predstavlja odnos između broja osoba starijih od 60 godina i osoba u dobi od 0 do 19 godina – taj je odnos 2011. godine bio 100,1 dok prema popisu iz 2021. iznosi 141,5. Slična je situacija i na razini države, s tim da su u Zagrebačkoj županiji brojke nešto optimističnije.

Slika 2 Stanovništvo Zagrebačke županije prema starosti, Popis stanovništva 2021.[[6]](#footnote-6)

Prema popisu stanovništva iz 2011. godine u Zagrebačkoj županiji živjelo je 116.903 osoba koje su bile starije od 50 godina što je činilo 37% ukupne populacije, dok je prema rezultatima popisa iz 2021. godine ta brojka iznosila 126.212, odnosno 42% ukupne populacije.

|  |  |  |  |  |  |
| --- | --- | --- | --- | --- | --- |
| **Grad/općina** | **Ukupan broj stanovnika** | **Starost stanovnika** | | | |
| **0-14** | **15-24** | **25-64** | **65 i više** |
| Dugo Selo | 17.676 | 17% | 12% | 53% | 18% |
| Ivanić-Grad | 12.982 | 15% | 10% | 53% | 21% |
| Jastrebarsko | 14.562 | 14% | 10% | 53% | 23% |
| Samobor | 37.435 | 15% | 10% | 54% | 21% |
| Sveta Nedelja | 18.221 | 15% | 11% | 55% | 19% |
| Sveti Ivan Zelina | 14.602 | 14% | 11% | 52% | 22% |
| Velika Gorica | 61.075 | 15% | 11% | 53% | 21% |
| Vrbovec | 12.981 | 15% | 11% | 52% | 22% |
| Zaprešić | 24.133 | 15% | 10% | 53% | 22% |
| Bedenica | 1.266 | 16% | 12% | 52% | 20% |
| Bistra | 6.444 | 14% | 12% | 53% | 21% |
| Brckovljani | 5.876 | 16% | 12% | 52% | 19% |
| Brdovec | 10.737 | 15% | 11% | 53% | 21% |
| Dubrava | 4.520 | 12% | 10% | 52% | 26% |
| Dubravica | 1.192 | 12% | 10% | 55% | 23% |
| Farkaševac | 1.562 | 13% | 11% | 54% | 22% |
| Gradec | 3.189 | 14% | 11% | 51% | 23% |
| Jakovlje | 3.797 | 16% | 9% | 54% | 21% |
| Klinča Sela | 5.044 | 15% | 11% | 52% | 22% |
| Kloštar Ivanić | 5.523 | 15% | 12% | 52% | 22% |
| Krašić | 2.250 | 11% | 9% | 51% | 29% |
| Kravarsko | 1.824 | 15% | 12% | 54% | 20% |
| Križ | 6.098 | 13% | 10% | 53% | 24% |
| Luka | 1.265 | 13% | 10% | 55% | 22% |
| Marija Gorica | 2.094 | 14% | 10% | 52% | 25% |
| Orle | 1.765 | 15% | 10% | 52% | 23% |
| Pisarovina | 3.484 | 14% | 12% | 51% | 23% |
| Pokupsko | 1.926 | 11% | 12% | 53% | 24% |
| Preseka | 1.129 | 12% | 13% | 53% | 21% |
| Pušća | 2.564 | 15% | 10% | 50% | 24% |
| Rakovec | 1.141 | 14% | 13% | 49% | 24% |
| Rugvica | 7.133 | 15% | 11% | 54% | 20% |
| Stupnik | 3.886 | 16% | 10% | 54% | 20% |
| Žumberak | 609 | 5% | 5% | 49% | 41% |

Tablica 5 Dobna struktura stanovništva na razini gradova i općina Županije[[7]](#footnote-7)

Kao što je prikazano u Tablici 5, najveći udio stanovnika u dobi do 14 godina starosti je u Dugom Selu, Bedenici, Brckovljanima, Jakovlju i Stupniku, a daleko ispod prosjeka Županije se nalazi Žumberak s tek 5%. Općine s natprosječno visokim udjelom populacije preko 65 godina starosti su Žumberak, Krašić, Dubrava i Marija Gorica.

Poput većine europskih zemalja, Republika Hrvatska pripada državama s vrlo starim stanovništvom. Udio starijeg stanovništva postao je veći od 10% već 1971. godine, a trend progresivnog starenja nastavio se i dalje. Prema popisima stanovništva, u Hrvatskoj dolazi do povećanja udjela starijih od 65 godina s 13,1% u 1991. godini na 15,6% u 2001. godini.

Prema popisu stanovništva iz 2011. godine taj se udio i dalje povećava te je tada Republika Hrvatska imala 17,7% stanovnika u dobi 65 i više godina (758.633 osoba 65 godina i više), a 2021. godine bilježi 22,45% stanovnika u dobi 65 i više godina (869.239 osoba 65 godina i više)[[8]](#footnote-8).

|  |  |  |  |  |  |  |
| --- | --- | --- | --- | --- | --- | --- |
| **Godina popisa** | **0-14 godina starosti** | | **15-64 godina starosti** | | **65 godina i više godina starosti** | |
| **Broj** | **%** | **Broj** | **%** | **Broj** | **%** |
| 2001.\* | | 53.822 | 17% | 210.919 | 68% | 42.950 | 14% |
| 2011. | | 51.854 | 16% | 215.411 | 68% | 50.341 | 16% |
| 2021. | | 44.605 | 15% | 191.459 | 64% | 63.921 | 21% |

\*prema Popisu iz 2001. za 2.005 stanovnika Zagrebačke županije nije bio poznat podatak o njihovoj starosti

Tablica 6 Stanovništvo Zagrebačke županije po dobnim skupinama prema popisima stanovništva od 2001. do 2021. godine[[9]](#footnote-9)

U odnosu na popise stanovništva iz 2001. i 2011. prema starosnoj strukturi stanovništva, na području Zagrebačke županije u 2021. godini je primjetan porast starijeg stanovništva (preko 65 godina starosti) te značajan pad broja stanovnika u dobi između 15 i 64 godina starosti, što je u skladu s trendom na razini cijele Republike Hrvatske.

S obzirom na spolnu strukturu u Zagrebačkoj županiji je primjetan veći broj žena u odnosu na broj muškaraca i to u svim gradovima županije. Od ukupno 299.985 stanovnika, žena je 154.757 (51,59%), a 145.228 muškaraca (48,41%).

Prema popisu stanovništva iz 2021. godine broj muškaraca starijih od 65 godina iznosi 361.518, a žena ove dobi 507.721. Udio žena u ukupnom broju starijih osoba raste s dobi i kreće se od 54.65% u dobnoj skupini 65-74 do 70,04% u najstarijoj dobnoj skupini 85+.

Slika 3 Dobna struktura stanovnika Zagrebačke županije po spolu

Prema dobnoj strukturi stanovnika nakon navršene 55. godine života primjetan je konstantni porast broja ženskih osoba u odnosu na muškarce. Ta razlika je osobito naglašena kod osoba starijih od 90 godina gdje u ukupnom broju prevladavaju žene i to s gotovo 80%.

Slika 4 Broj stanovnika po spolu u gradovima Zagrebačke županije u 2021.[[10]](#footnote-10)

Slika 5 Broj stanovnika po spolu u općinama Zagrebačke županije u 2021.

Prema popisu iz 2021. u Zagrebačkoj županiji je kao i u ostatku države manji broj kućanstava nego 2011. godine, a isto tako je sve manje kućanstava od tri i više članova i sve veći broj samačkih i dvočlanih kućanstava. Broj privatnih kućanstava na području Županije je 99.181 dok je prosječan broj osoba po kućanstvu 2,99 što je nešto više od Hrvatskog prosjeka koji iznosi 2,67. Na području Županije je evidentirano 143 institucionalnih kućanstava u kojima je smješteno 3.281 osoba.

|  |  |  |  |  |  |  |
| --- | --- | --- | --- | --- | --- | --- |
|  | **2001.** | | **2011.** | | **2021.** | |
|  | **Republika Hrvatska** | **Zagrebačka županija** | **Republika Hrvatska** | **Zagrebačka županija** | **Republika Hrvatska** | **Zagrebačka županija** |
| Broj privatnih kućanstava | 1.477.377 | 94.274 | 1.519.038 | 101.274 | 1.435.440 | 99.181 |
| Broj osoba | 4.410.828 | 308.454 | 4.246.313 | 315.038 | 3.829.989 | 296.704 |
| Prosječan broj osoba u kućanstvu | 2,99 | 3,27 | 2,80 | 3,11 | 2,67 | 2,99 |
| Broj institucionalnih kućanstava | 742 | 39 | 1.113 | 106 | 1.453 | 143 |
| Broj osoba | 26.632 | 1.242 | 38.576 | 2.568 | 41.844 | 3.281 |

Tablica 7 Kućanstva prema tipu i broju članova u razdoblju 2001. - 2021.[[11]](#footnote-11)

Zamjetan je konstantan pad veličine privatnih kućanstava, odnosno prosječnog broja članova u kućanstvu. Primjerice, 2001. godine u jednom je kućanstvu prosječno živjelo 3,27 osoba, a 2021. bilo ih je 2,99.



Tablica 8 Privatna kućanstva prema broju članova po gradovima i općinama Zagrebačke županije[[12]](#footnote-12)

Prema podacima koji su prikazani u Tablici 8 vidljivo je kako je najveći udio samačkih kućanstava na području Žumberka (50% svih kućanstava), Pokupskog (31,55%) i Kravarskog (30,58%). S druge strane najveći prosječni broj osoba po kućanstvu imaju Bedenica (3,49 osobe), Preseka (3,39) i Klinča Sela (3,31).

## 3.2 Odgoj i obrazovanje

Na području Zagrebačke županije u školskoj godini 2021./2022. osnovnu školu je pohađalo 24.963 učenika, što je nešto manje djece nego je to bilo u prethodne dvije školske godine. S druge strane, u istom je razdoblju porastao broj upisane djece u vrtićima (11.508), kao i broj srednjoškolaca (6.344). Na stručnim i sveučilišnim studijima na području RH bilo je upisano 11.280 studenata s područja Zagrebačke županije dok ih je 2.270 završilo studij. Na području Županije u funkciji je 111 dječjih vrtića, 127 osnovnih škola te 33 srednjoškolske ustanove.



Tablica 9 Obrazovanje – pregled po školskim godinama[[13]](#footnote-13)

## 3.3 Utjecaj okoliša na zdravlje stanovništva zagrebačke županije[[14]](#footnote-14)

Područje Zagrebačke županije iznimno je bogato biološkom i krajobraznom raznolikošću, vodom i šumama te je okoliš u relativno dobrom stanju te dosta očuvan. Najviše problema proizlazi iz postojećeg stanja izgrađenosti sustava gospodarenja otpadom, vodoopskrbne mreže i kanalizacijskih sustava na području Zagrebačke županije, koji ne omogućuju zadovoljavajući životni standard stanovništva. Na području Županije postoji veliki broj divljih odlagališta otpada, koja se saniraju putem ovlaštenih komunalnih tvrtki. Kvaliteta zraka na području Zagrebačke županije je u dobrom stanju, no s obzirom na stalni gospodarski rast, kontinuirano širenje poduzetničke, cestovne i željezničke infrastrukture, povećanja emisija onečišćujućih tvari u zrak iz procesnih i industrijskih postrojenja te kotlovnica, potrebno je kontinuirano pratiti kvalitetu zraka.

### 3.3.1 Kvaliteta zraka

Zagrebačka županija nema stalno postavljena mjerna mjesta za praćenje kvalitete zraka, no prema procjeni trenda kretanja emisija stakleničkih plinova na području Županije postoji mnogo onečišćivača zraka (najviše CO2, zatim SO2, CO, NO2). Najveći doprinos emisija je iz sektora opće potrošnje (71%), zatim iz prometnog sektora (27%) te industrije (2%).

Temeljem analiziranih podataka iz Godišnjih izvješća o praćenju kvalitete zraka na području Republike Hrvatske za 2017., 2018., 2019. i 2020. godinu, kvaliteta zraka je ocijenjena prvom kategorijom (zrak čist ili neznatno onečišćen) u aglomeraciji HR ZG te HR1 u kojoj se nalazi i Zagrebačka županija.

Do naglog pada ukupnih emisija CO2 dolazi nakon 2017. godine kada je na snagu stupio novi Pravilnik o Registru onečišćavanja okoliša (ROO) gdje se propisuju više granične vrijednosti ispuštanja onečišćenja za tlo, vodu, zrak i otpad pa su zbog toga mnoge tvrtke prestali biti obveznici unosa podataka u ROO.

Najveća prijetnja onečišćenju zraka proizlazi iz blizine Grada Zagreba, koji kao veliki grad predstavlja izvor onečišćenja s negativnim utjecajem na okoliš Zagrebačke županije. Prometne gužve, industrija, korištenje fosilnih goriva za grijanje i druge aktivnosti mogu rezultirati povećanom koncentracijom štetnih plinova i čestica u zraku, što može izazvati respiratorne probleme, pogoršati astmu, kronične bolesti dišnog sustava te povećati rizik od kardiovaskularnih bolesti kod stanovništva županije.

### 3.3.2 Voda, vodni resursi i odvodnja

Područje Zagrebačke županije nalazi se u slivu rijeke Save, s pritocima poput Sutle, Krapine, Lonje, Česme, Ilove, Orljave, Bosuta, Krke, Kupe, Une, Vrbasa, Ukrine, Bosne i Drine. Stanje tekućica na području Županije varira od dobrog do vrlo lošeg. Vodna tijela na sjeverozapadnom i sjeveroistočnom dijelu županije imaju lošije stanje u usporedbi s južnim dijelom. Glavni uzrok takvog stanja je nedovoljna priključenost stanovništva na sustav javne odvodnje, što povećava opterećenje kvalitete vode i vodnih tijela. Na sjeverozapadnom području, problem predstavlja gusto naseljena zona koja se proteže od Samobora prema zapadnom rubu Zagreba. S druge strane, sjeveroistočno područje ima visok udio stanovništva koje se bavi poljoprivredom, što također negativno utječe na kvalitetu vode i vodnih tijela. Osim toga, industrijska proizvodnja i eksploatacija mineralnih sirovina također opterećuju stanje vode i vodnih tijela na tim područjima. Konačna ocjena stanja najznačajnijeg stajaćeg vodenog tijela, Ribnjaka Pisarovina, je vrlo dobra.

Prema podacima Hrvatskih voda za 2019. godinu, oko 76% stanovništva Zagrebačke županije je priključeno na javni sustav vodoopskrbe, dok se preostalih 24% opskrbljuje vodom putem individualnih zahvata ili manjih lokalnih vodovoda. Priključenost na javnu vodoopskrbu je nedovoljna na sjeveroistočnom i južnom dijelu županije, što rezultira opskrbom vodom loše kakvoće jer stanovništvo koristi vodu iz individualnih vodozahvata. Povećanjem priključenosti stanovništva i industrije na javni vodoopskrbni sustav stvara se velika količina otpadnih voda koja trenutno nema adekvatan sustav odvodnje.

Na području županije oko 53% stanovnika je priključeno na javni sustav odvodnje, pri čemu većina naselja ima djelomično ili potpuno izgrađen sustav. Međutim, postoji nedostatak uređaja za pročišćavanje voda, što rezultira ispuštanjem nepročišćenih voda u vodotoke. Manja naselja uglavnom koriste sabirne jame ili individualne septičke jame s ispuštanjem otpadnih voda u obližnje vodotoke.

Prethodna procjena rizika od poplava za Zagrebačku županiju ukazuje na područja s potencijalno visokim rizikom od poplava, koja čine 54,9% ukupne površine županije. Rizik od poplava obuhvaća područje toka rijeke Save i jugozapadni dio županije, posebno općine Klinča Sela i Pisarovina.

Kvaliteta vode za piće i vodnih resursa ima značajan utjecaj na zdravlje stanovnika Zagrebačke županije. Kontaminacija vode pesticidima, industrijskim otpadom i drugim onečišćenjima može uzrokovati probleme s probavnim sustavom, infekcijama i dugoročne zdravstvene probleme.

### 3.3.3 Otpad i zagađenje tla

Zagrebačka županija ima 18% površine koja se smatra osobito vrijednim i vrijednim obradivim tlima, dok ostalih 80% obuhvaćaju ostala obradiva tla, šume i šumsko zemljište. Poljoprivredna područja zauzimaju oko 50% ukupne površine, većinom smještena na istočnom dijelu Županije duž rijeka Save i Lonje, te manji dio na sjeverozapadu uz rijeke Savu, Krapinu i Kupu na jugu. Najveći dio šumskih površina nalazi se na jugu i jugozapadu Županije, s bjelogoričnim šumama kao prevladavajućim vrstama. Na području Županije nema većih vodenih površina, osim dijelova rijeka Save, Krapine, Kupe, Lonje i Česme koji prolaze kroz regiju.

Prema podacima iz Registra onečišćenja okoliša za 2019. godinu, nisu zabilježeni izvori štetnih emisija u tlo na području Zagrebačke županije. Međutim, postoje rizici za tlo uzrokovani padinskim procesima i visokom rizičnošću od potresa, a mogu uzrokovati urušavanja, odrone i kliženje tla.

Nepravilno zbrinjavanje otpada i industrijsko zagađenje mogu negativno utjecati na tlo, što može dovesti do kontaminacije tla i podzemnih voda te povećanog rizika od izloženosti štetnim tvarima putem hrane ili vode. Takvo onečišćenje može izazvati različite zdravstvene probleme, uključujući probleme s jetrom, bubrezima i reproduktivnim sustavom.

### 3.3.4 Klima i klimatske promjene

Klima sjeverozapadnog dijela Hrvatske u kojem se nalazi i prostor Zagrebačke županije ima obilježja umjerene kontinentalne klime. Najčešća elementarna nepogoda je tuča, koja se javlja svake godine, dok je najveću štetu izazvala suša, potom tuča, a zatim poplave i klizišta.

Kao i cijela regija, i ovo područje se suočava s utjecajem klimatskih promjena. Prema Procjeni rizika od katastrofa za Republiku Hrvatsku Zagrebačka županija je identificirana kao zona vrlo visokog rizika od poplava izazvanih izlijevanjem kopnenih vodenih tijela. Povećanje temperatura, promjene u padalinama, poplave i česte ekstremne vremenske pojave mogu imati različite posljedice na zdravlje stanovnika, uključujući toplinske udare, alergijske reakcije, povećan rizik od zaraznih bolesti i druge zdravstvene probleme.

## 3.4 Gospodarstvo

Zagrebačka županija je jedna od najrazvijenijih gospodarskih regija u Hrvatskoj. Ovdje se nalaze mnoga velika poduzeća i tvrtke, te je županija glavni motor razvoja hrvatskog gospodarstva. Industrija, turizam, poljoprivreda i trgovina su neke od najznačajnijih gospodarskih grana. Blizina Grada Zagreba uvelike pridonosi razvijenosti Županije pa je tako i stopa nezaposlenosti u Zagrebačkoj županiji relativno niska u usporedbi s drugim dijelovima Hrvatske. Županija ima raznoliku ekonomiju koja pruža brojne mogućnosti za zapošljavanje.

Prema dostupnim statističkim podacima Zagrebačka županija sudjeluje u bruto društvenom proizvodu Republike Hrvatske s oko 6%[[15]](#footnote-15) dok istovremeno u Zagrebačkoj županiji živi 7,75% populacije RH. U kontekstu vrijednosti prodaje industrijskih proizvoda i izvoza udio Zagrebačke županije čini 7,6% ukupne vrijednosti prodanih proizvoda za RH, od toga se 6,0% odnosi na izvoz.[[16]](#footnote-16)

|  |  |  |  |  |
| --- | --- | --- | --- | --- |
| **Godina** | **BDP  mil. EUR** | **Udio u BDP-u Hrvatske** | **BDP po stanovniku  EUR** | **%  u odnosu na Hrvatsku** |
| 2017 | 2.85 | 5,8 | 9.14 | 76,2 |
| 2018 | 3.055 | 5,9 | 9.858 | 77,6 |
| 2019 | 3.263 | 6,0 | 10.546 | 78,3 |
| 2020 | 3.195 | 6,3 | 10.315 | 82,7 |

Tablica 10 Bruto domaći proizvod Zagrebačke županije u razdoblju od 2017. do 2020. prema trenutnim cijenama[[17]](#footnote-17)

Zagrebačka županija ima raznolik krajolik i plodno tlo, što stvara povoljne uvjete za bavljenje raznim poljoprivrednim djelatnostima. Stoga je na području Županije registriran značajan broj poljoprivrednih gospodarstava koja se bave raznim poljoprivrednim djelatnostima, uključujući ratarstvo, voćarstvo, povrtlarstvo, vinogradarstvo, stočarstvo i druge oblike poljoprivredne proizvodnje. Poljoprivredna gospodarstva često igraju važnu ulogu u lokalnoj zajednici pružajući svježe proizvode, održavajući tradicionalne metode poljoprivredne proizvodnje i podržavajući ruralni razvoj.

Prema podacima iz Upisnika poljoprivrednika na području Županije je na kraju 2022. godine bilo registrirano ukupno 14.095[[18]](#footnote-18) poljoprivrednih gospodarstava što je Zagrebačku županiju smjestilo na sam vrh liste županija s najvećim brojem poljoprivrednih gospodarstava, ispred Splitsko-dalmatinske i Osječko-baranjske županije. Među registriranim poljoprivrednim gospodarstvima najviše je obiteljskih gospodarstava (11.882) i samoopskrbnih poljoprivrednih gospodarstava (1.798).

S obzirom na dobnu strukturu najveći broj nositelja poljoprivrednih gospodarstava je starije od 65 godina, i to čak 40,6% svih nositelja (Slika 6). Primjetan je pozitivan trend bavljenja poljoprivrednim djelatnostima i kod mlađih dobnih skupina, onih do 41 godine starosti, koje su na drugom mjestu po brojnosti.

Slika 6 Dobna struktura nositelja poljoprivrednih gospodarstava[[19]](#footnote-19)

## 3.5 Tržište rada, plaće i mirovine

Prema zadnjim dostupnim statističkim podacima[[20]](#footnote-20) u ožujku 2023. godine u Hrvatskoj je bilo zaposleno 1.597.798 osoba, odnosno 93,5% ukupnog broja aktivnog stanovništva. Najviše zaposlenih bilo je u Gradu Zagrebu, što čini 22,4% od ukupnog broja zaposlenih u RH. Na području Zagrebačke županije bilo je zaposleno 135.303 osoba, odnosno 96,6% ukupnog broja aktivnih osoba (140.132 osobe), od toga je najveći broj zaposlenih bio u prerađivačkoj industriji i trgovačkom sektoru.

Slika na kojoj se prikazuje tekst, izbornik, snimka zaslona, broj

Opis je automatski generiran

Slika 7 Ukupno zaposleni prema područjima djelatnosti NKD-a 2007. u razdoblju siječanj-ožujak 2023.[[21]](#footnote-21)

Na kraju prvog tromjesečja 2023. na području Zagrebačke županije 4.829 osoba, odnosno 3,4% od ukupnog broja aktivnog stanovništva, bilo je bez posla što je najmanji broj nezaposlenih u 2023. godini.. Stopa nezaposlenosti na razini RH na kraju prvog tromjesečja 2023. iznosila je 6,5%, dok je najmanja stopa registrirane nezaposlenosti bila u Varaždinskoj županiji 2,9%, što je za 0,5 postotnih bodova manje od registrirane stope nezaposlenosti u Zagrebačkoj županiji. Trend pada registrirane stope nezaposlenosti na godišnjoj razini može se vidjeti u Tablici 11.

|  |  |  |  |  |  |
| --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** |
| Republika Hrvatska | 11,1 | 9,1 | 8,9 | 9,4 | 7,6 |
| Zagrebačka županija | 8 | 6,3 | 5,8 | 6,7 | 4,9 |

Tablica 11 Stopa registrirane nezaposlenosti u razdoblju od 2018. do 2022.[[22]](#footnote-22)

Prosječna isplaćena neto plaća u 2022. godini u Republici Hrvatskoj iznosila je 1.016 eura, dok je nešto viši prosjek isplaćene neto plaće bio u Zagrebačkoj županiji – 1.027 eura, što je za gotovo 70 eura više u odnosu na prosjek iz 2021. godine.

Najveće plaće zabilježene su u sektoru informacijskih i komunikacijskih tehnologija (IKT sektor), financijskim djelatnostima te opskrbi energentima, dok su najmanje plaćene osobe zaposlene u administrativnim djelatnostima i ugostiteljstvu.

Slika na kojoj se prikazuje tekst, snimka zaslona, izbornik, Font

Opis je automatski generiran

Slika 8 Prosječne mjesečne isplaćene neto plaće po zaposlenome prema NKD-u 2007., u razdoblju 2020.-2022.[[23]](#footnote-23)


Prema podacima za siječanj 2023. na području Županije je registrirano ukupno 73.960[[24]](#footnote-24) korisnika mirovina, od čega je 70.074 korisnika starosnih, invalidskih i obiteljskih mirovina koji su pravo ostvarili prema Zakonu o mirovinskom osiguranju. Prosječan iznos neto mirovine bio je 438,71 eura, što je nešto manje od državnog prosjeka (449,65 eura). Udio korisnika mirovine s područja Zagrebačke županije u odnosu na ukupan broj korisnika mirovine u Republici Hrvatskoj je 7%. S obzirom na to da je u isto vrijeme broj osiguranika bio 91.611, odnos osiguranika i korisnika mirovina je 1,24, što je nešto niže od državnog prosjeka koji je iznosio 1,32.

Broj korisnika zajamčene minimalne naknade/pomoći za uzdržavanje[[25]](#footnote-25) na području Zagrebačke županije na kraju 2020. iznosio je 2.291 korisnika, a njihov udio u odnosu na broj stanovnika je 0,7%.

U siječnju 2023. na području Zagrebačke županije bilo je 7.452 korisnika doplatka za djecu (15.241 djece) što je 5,97% u odnosu na cijelu Republiku Hrvatsku. Prosječna mjesečna svota doplatka za djecu isplaćena u Zagrebačkoj županiji iznosila je 51,96 eura.[[26]](#footnote-26)

## **3.6 Invalidnost**

Prema zadnjim podacima Hrvatskog zavoda za javno zdravstvo[[27]](#footnote-27) u Zagrebačkoj županiji udio osoba s invaliditetom u ukupnoj populaciji iznosi 14%. Ukupno je registrirano 42.109 osoba s invaliditetom od čega je 55,7% muškaraca i 44,3% žena. Najveći broj osoba s invaliditetom je u dobnoj skupini 20-64 godine (radno aktivna dobna skupina), a zatim u kategoriji preko 65 godina starosti. Zagrebačka županija je ispod prosjeka Republike Hrvatske za dobnu skupinu iznad 65 godina starosti i za ukupnu prevalenciju, ali ima iznad prosjeka prevalenciju u dječjoj dobi.



Tablica 12 Dobna struktura osoba s invaliditetom na području Zagrebačke županije[[28]](#footnote-28)

Primjetan je konstantan godišnji rast broja osoba s invaliditetom od 2017. godine pa nadalje. Tako je udio invalidnih osoba u ukupnom stanovništvu županije 2017. iznosio 9,5%, 2019. taj broj je bio 10,7%, 2021. iznosio je 12,7%, a 2022. udio osoba s invaliditetom je 14%[[29]](#footnote-29).

Najčešće vrste oštećenja kod osoba s invaliditetom s područja Zagrebačke županije su: oštećenja lokomotornog sustava (29,5%), višestruka oštećenja (28%), oštećenja drugih organa (22,7%), mentalna oštećenja (20,5%), oštećenja središnjeg živčanog sustava (19,8%).

Neke od dijagnoza koje se mogu kvalificirati kao teži oblici invaliditeta: organski i simptomatski duševni poremećaji (1.852 osobe), shizofrenija, shizotipni i sumanuti poremećaji (1.551 osoba), cerebralna paraliza (1.455 osoba), poremećaji vida i uha (1.878 osoba)[[30]](#footnote-30).

## **3.7 Najčešći uzroci pobolijevanja**

Prema podacima Zavoda za javno zdravstvo Zagrebačke županije za 2022. godinu, najčešći uzroci pobola opće populacije stanovništva Zagrebačke županije bile su bolesti cirkulacijskog (krvožilnog) sustava, COVID-19, bolesti iz skupine mišićno-koštanog sustava i vezivnog tkiva, bolesti probavnog sustava te bolesti dišnog (respiracijskog) sustava. Pored navedenog, kod žena su među vodećim zdravstvenim problemima bile bolesti genitalno-urinarnog sustava.

Kako je vidljivo na Slici 9, ženski spol je prema službenim evidencijama skloniji pobolijevanju, no imajući u vidu navike muškog dijela stanovnika i statistiku o smrtnosti koja im ne ide u prilog, vrlo je vjerojatno da oni na preglede u zdravstvene ustanove odlaze prekasno.

Slika 9 Najčešći uzroci pobolijevanja stanovnika Zagrebačke županije[[31]](#footnote-31)

## **3.8 Vodeći uzroci umiranja**

Prema posljednjim službenim podacima[[32]](#footnote-32) Državnog zavoda za statistiku u Republici Hrvatskoj je 2021. umrlo 62.712 osoba, od toga u Zagrebačkoj županiji 4.428 osoba (7% u odnosu na RH), što je za 538 osoba više nego u 2020. godini.

Slika 10 Umrli u Zagrebačkoj županiji u 2021. - prema starosti[[33]](#footnote-33)

Od ukupnog broja umrlih tijekom 2021. godine, gotovo 70% umrlih osoba na području Županije u dobi od 0 do 64 godine bili su muškarci, dok su u dobnoj skupini iznad 65 godina bile zastupljenije žene (Slika 11).

Slika 11 Dobna i spolna struktura umrlih u Zagrebačkoj županiji u 2021.[[34]](#footnote-34)

Kao i na razini Hrvatske pet najbrojnijih uzročnika smrti u ukupnoj populacijiu Zagrebačkoj županiji u 2021. bili su: bolesti cirkulacijskog sustava, novotvorine, COVID-19, endokrine bolesti te ozljede i otrovanja (Tablica 13). Ovih pet vodećih uzroka čini 84% proporcionalnog mortaliteta županije.

|  |  |  |  |  |
| --- | --- | --- | --- | --- |
| **Uzrok smrti** | **2020.** | | **2021.** | |
| **Broj umrlih** | **% od ukupno umrlih osoba** | **Broj umrlih** | **% od ukupno umrlih osoba** |
| Bolesti cirkulacijskog sustava | 1.490 | 38,3 | 1.608 | 36,31 |
| Novotvorine | 984 | 25,3 | 957 | 21,61 |
| COVID-19 | 340 | 8,74 | 697 | 15,74 |
| Endokrine bolesti, bolesti prehrane i metabolizma | 268 | 6,89 | 255 | 5,76 |
| Ozljede, otrovanja i neke druge posljedice vanjskih uzroka | 180 | 4,63 | 189 | 4,27 |

Tablica 13 Broj umrlih od pet vodećih skupina bolesti u Zagrebačkoj županiji u 2020. i 2021.[[35]](#footnote-35)

Pored navedenih pet vodećih uzroka smrti, na Slici 12 su prikazane i ostale najčešće skupine bolesti od kojih su stanovnici Županije najviše umirali tijekom 2021. godine.

Slika na kojoj se prikazuje tekst, snimka zaslona, dijagram, dizajn

Opis je automatski generiran

Slika 12 Struktura deset najčešćih uzroka smrti prema skupinama bolesti u Zagrebačkoj županiji u 2021.[[36]](#footnote-36)

Prema pokazateljima Eurostata (Statistički ured Europske unije) prosječna stopa dojenačke smrtnosti za 27 članica Europske unije (EU-27) je 2020. godine iznosila 3,3/1.000, dok je u Hrvatskoj iznosila 4,0/1.000. Nešto bolje stanje u Hrvatskoj je bilo 2021. kada je stopa smrtnosti bila 3,8/1.000 živorođene djece. Tada je najmanja stopa mortaliteta dojenčadi bila u Istarskoj županiji (1,2/1.000), a najveća u Ličko-senjskoj (10,1/1.000)[[37]](#footnote-37).

U Zagrebačkoj županiji stopa dojenačke smrtnosti u 2020. iznosila je 5,4/1.000, odnosno 4,2/1.000 u 2021. što je više od prosjeka na razini države. Najčešći uzroci ukupnih dojenačkih smrti su zbog određenih patoloških stanja vezanih uz trudnoću.[[38]](#footnote-38)

|  |  |  |
| --- | --- | --- |
| **Godina** | **Republika Hrvatska** | **Zagrebačka županija** |
| 2012. | 3,6 | 2,4 |
| 2013. | 4,1 | 3,9 |
| 2014. | 5,0 | 5,8 |
| 2015. | 4,1 | 3,3 |
| 2016. | 4,3 | 2,2 |
| 2017. | 4,0 | 5,2 |
| 2018. | 4,2 | 1,8 |
| 2019. | 4,0 | 3,3 |
| 2020. | 4,0 | 5,4 |
| 2021. | 3,8 | 4,2 |

Tablica 14 Stope dojenačke smrtnosti u Zagrebačkoj županiji i RH u razdoblju od 2012. do 2021.[[39]](#footnote-39)

1. Organizacija zdravstvene zaštite na području Zagrebačke županije

## 4.1 Uloga Zagrebačke županije u osiguravanju zdravstvene zaštite stanovništva

Sukladno Zakonu o zdravstvenoj zaštiti („Narodne novine“, broj 100/18, 125/19, 147/20, 119/22, 156/22 i 33/23) Zagrebačka županija ostvaruje svoja prava, obveze, zadaće i ciljeve na području zdravstvene zaštite na način da:

* osigurava popunjavanje javne zdravstvene mreže socijalnih usluga na području Zagrebačke županije
* organizira rad ustanova čiji je osnivač Zagrebačka županija
* koordinira i organizira rad svih pravnih i fizičkih osoba koje na području Zagrebačke županije obavljaju zdravstvenu djelatnost
* sukladno Planu zdravstvene zaštite Republike Hrvatske donosi plan zdravstvene zaštite Zagrebačke županije
* donosi jednogodišnje i trogodišnje planove promicanja zdravlja, prevencije te ranog otkrivanja bolesti
* organizira i provodi javnozdravstvene mjere sukladno navedenim planovima
* organizira provedbu postupaka objedinjene javne nabave za zdravstvene ustanove čiji je osnivač
* u suradnji s ministarstvom nadležnim za zdravstvo i Hrvatskim zavodom za zdravstveno osiguranje osigurava provođenje specifičnih mjera te pružanje zdravstvene zaštite na rijetko naseljenim i nerazvijenim područjima

U ostvarivanju navedenih prava, obveza, zadaća i ciljeva, Zagrebačka županija osigurava sredstva za:

* provođenje javnozdravstvene, epidemiološke i zdravstveno ekološke djelatnosti te prevenciju bolesti na području Zagrebačke županije
* provođenje mjera zdravstvene ekologije i to: ispitivanje hrane i predmeta opće uporabe, ispitivanje vode za ljudsku potrošnju, ispitivanje štetnih utjecaja onečišćenja zraka na zdravlje ljudi, ispitivanje buke i ispitivanje onečišćenja tla te voda namijenjenih kupanju i rekreaciji, od interesa za Zagrebačku županiju
* hitnu medicinu na području Zagrebačke županije
* organizaciju i rad mrtvozorničke službe na području Zagrebačke županije

Zagrebačka županija osigurava sredstva za investicijsko ulaganje i investicijsko i tekuće održavanje zdravstvenih ustanova – prostora, medicinske i nemedicinske opreme i prijevoznih sredstava te za informatizaciju zdravstvene djelatnosti, sukladno planu i programu mjera zdravstvene zaštite i mreži javne zdravstvene službe, kao i za pokriće gubitaka zdravstvenih ustanova čiji je osnivač.

Odluku o mjerilima za osiguranje elemenata standarda za investicijsko ulaganje i investicijsko i tekuće održavanje te za informatizaciju zdravstvene djelatnosti koja će biti temelj za planiranje potpora iz državnog proračuna Republike Hrvatske, jednom godišnje donosi Vlada Republike Hrvatske.

Zagrebačka županija i jedinice lokalne samouprave mogu osigurati sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem.

## 4.2 Upravni odjel za zdravstvo, socijalnu skrb i hrvatske branitelje Zagrebačke županije

Upravni odjel za zdravstvo, socijalnu skrb i hrvatske branitelje Zagrebačke županije ima zaduženje za planiranje i razvoj djelatnosti zdravstva i socijalne skrbi u Županiji. Kao upravno tijelo, obavlja različite poslove povezane s tim područjem. To uključuje analizu, praćenje, planiranje, organiziranje, izradu izvještaja, stručnih podloga i nacrta akata, te obavljanje drugih zadataka vezanih uz zdravstvenu zaštitu, javno zdravstvo i socijalnu skrb u nadležnosti županije.

Upravni odjel koordinira poslovanje zdravstvenih ustanova koje je osnovala županija, kao i trgovačkih društava koja su povezana s tim ustanovama. Također, predlaže mjere za poboljšanje uvjeta njihova poslovanja. Upravni odjel obavlja financijsko-administrativne zadatke vezane uz korištenje sredstava za minimalne financijske standarde za decentralizirane funkcije u zdravstvu. Predlaže programe i mjere za postizanje višeg standarda zdravstvene zaštite i socijalne skrbi za građane Zagrebačke županije.

Upravni odjel prati i predlaže mjere za poboljšanje javne zdravstvene službe te organizira i nadzire rad mrtvozorničke službe. Također, obavlja administrativne poslove za radna tijela županije koja su osnovana za područje zdravstvene zaštite i socijalne skrbi prema posebnim propisima. Sudjeluje u pripremi projekata koji se sufinanciraju iz fondova Europske unije i državnih tijela u sklopu svoje nadležnosti.

Početkom 2020. godine Zagrebačka županija sukladno članku 67. Zakona o sustavu državne uprave („Narodne novine“, broj 66/19) preuzima državne službenike iz Ureda državne uprave te slijedom istog Upravni odjel preuzima službenike i povjerene poslove državne uprave koji se odnose na poslove zdravstva i socijalne skrbi. Određeni poslovi iz samoupravnog djelokruga Županije, kao i određeni poslovi državne uprave povjereni Županiji, obavljaju se izvan sjedišta Županije, u izdvojenim mjestima rada – ispostavama, smještenim u osam gradova na području Županije.

U dijelu preuzetih poslova državne uprave Upravni odjel nadležan je za rješavanje pravnog položaja, statusa i drugih pitanja hrvatskih branitelja iz Domovinskog rata i članova njihovih obitelji, priznavanje prava na obvezno zdravstveno osiguranje neosiguranih osoba, poslove vezane uz prikupljanje i pružanje humanitarne pomoći i odobravanje korištenja i pružanje besplatne pravne pomoći.

Radna tijela koja djeluju u okviru Upravnog odjela su: Savjet za zdravlje Zagrebačke županije, Savjet za socijalnu skrb Zagrebačke županije, Povjerenstvo za zaštitu prava pacijenata Zagrebačke županije, Povjerenstvo za nadzor nad radom mrtvozornika na području Zagrebačke županije, Županijski stožer zdravstva, Povjerenstvo za suzbijanje zlouporabe droga Zagrebačke županije i Odbor za hrvatske branitelje Zagrebačke županije. Ova radna tijela imaju ulogu u oblikovanju i praćenju provođenja mjera usmjerenih na specifične zdravstvene i socijalne probleme na razini županije, a imaju i pozitivan utjecaj na koordinaciju različitih institucija, organizacija civilnog društva i stručnjaka iz područja zdravstva i socijalne skrbi. Sastav svakog radnog tijela osigurava sudjelovanje predstavnika iz različitih sektora zdravstva i socijalne skrbi. Posebno se uključuju predstavnici lokalne samouprave, komora, strukovnih udruženja, udruga, sindikata, poslodavaca, područnih zavoda za socijalni rad i drugih ustanova socijalne skrbi, ustanova iz područja obrazovanja i zdravstva, drugih stručnjaka iz područja zdravstva i socijalne skrbi, te sami korisnici socijalnih usluga.

## 4.3 Zdravstvene ustanove Zagrebačke županije

Ustanove za zdravstvenu skrb koje osniva Zagrebačka županija pružaju zdravstvenu zaštitu stanovnicima Županije. Ukupno je osnovano šest takvih ustanova, od kojih četiri djeluju na primarnoj razini zdravstvene skrbi, dok su dvije specijalne bolnice.

Prema Izvješćima zdravstvenih ustanova Zagrebačke županije o radu i poslovanju ukupan broj zaposlenih u zdravstvenim ustanovama kojima je osnivač Županija na kraju 2022. godine iznosio je 1.510. Od tog broja, 1.115 se odnosi na zdravstvene radnike, a ostalih 395 na nezdravstveno osoblje.

Najveći broj zaposlenih je u Domu zdravlja (676) i Zavodu za hitnu medicinu (345), potom slijedi Specijalna bolnica za medicinsku rehabilitaciju Naftalan sa 147 zaposlenih, zatim Zavod za javno zdravstvo (121), Ljekarne (119) i naposljetku Specijalna bolnica za kronične bolesti dječje dobi Gornja Bistra u kojoj su zaposlena 102 radnika.

Dom zdravlja Zagrebačke županije je ključna institucija koja pruža osnovnu zdravstvenu zaštitu na primarnoj razini. Organizacija rada Doma zdravlja obuhvaća osam ispostava smještenih u osam gradova Zagrebačke županije (Dugo Selo, Ivanić-Grad, Jastrebarsko, Samobor, Sveti Ivan Zelina, Velika Gorica, Vrbovec i Zaprešić), kao i 48 područnih ambulanti koje se nalaze diljem županije.

Dom zdravlja pruža širok spektar usluga primarne zdravstvene zaštite, uključujući obiteljsku (opću) medicinu, dentalnu zdravstvenu zaštitu, dentalnu tehniku, zdravstvenu skrb žena, zdravstvenu skrb predškolske djece, medicinu rada i sporta, laboratorijsku dijagnostiku, patronažnu zdravstvenu zaštitu, zdravstvenu njegu kod kuće i palijativnu skrb. Također, dio specijalističko-konzilijarne zdravstvene zaštite je dostupan putem Doma zdravlja, uključujući područja kao što su radiologija, fizikalna terapija, interna medicina, neurologija, psihijatrija, dermatologija, oftalmologija, otorinolaringologija, ortodoncija i kirurgija.

Veći dio specijalističke zdravstvene zaštite, kao i bolničko liječenje, građani obavljaju u bolnicama u Zagrebu. S ciljem jačanja specijalističko-konzilijarne zdravstvene zaštite unutar domova zdravlja, a izvan bolničkih ustanova, uvedena je zakonska obveza domovima zdravlja da moraju osigurati provođenje specijalističko-konzilijarne zdravstvene zaštite sukladno Mreži javne zdravstvene službe zapošljavanjem ili sklapanjem ugovora o funkcionalnoj integraciji s bolničkom ustanovom. Bez obzira na otvorenu mogućnost obavljanja specijalistike, kao i mjere subvencije za popunjavanje deficitarnih mjesta u Mreži, za koje Županija osigurava sredstava (subvencija kamate na kredit, korištenje službenog vozila, subvencija vrtića i podstanarstva), nedostatak zdravstvenih kadrova je i nadalje prisutan i to kod svih županijskih ustanova, najviše u Domu zdravlja Zagrebačke županije. Uz timove Doma zdravlja, u poslovnom prostoru Doma zdravlja zdravstvenu djelatnost obavljaju privatni zdravstveni radnici od kojih je većina u ugovornom odnosu s HZZO-om.

Ljekarne Zagrebačke županije zadužene su za opskrbu i izradu lijekova, a ujedno osiguravaju dostupnost širokog spektra proizvoda, uključujući lijekove i medicinske proizvode, homeopatske pripravke, dječju hranu, dijetetske i kozmetičke proizvode te medicinska pomagala. Posebna pažnja se posvećuje osiguravanju tih proizvoda za područje "zagrebačkog prstena". Ljekarne obavljaju svoju djelatnost kroz 20 podružnica rasprostranjenih u većem dijelu Zagrebačke županije. U postupku je otvaranje podružnice u mjestu Donja Zelina. Ljekarne su osnivač trgovačkog društva Bioteka Zagrebačke županije d.o.o. čiji je primarni cilj proizvodnja kozmetičkih pripravaka na prirodnoj bazi te veleprodaja i maloprodaja istih. Uz veleprodaju medicinskih proizvoda društvo ima specijaliziranu prodavaonicu za promet lijekovima na malo čiji rad uključuje i distribuciju homeopatskih proizvoda, medicinske obuće, dijetetskih proizvoda i prehrane za djecu.

Zavod za javno zdravstvo Zagrebačke županije je zdravstvena ustanova koja se bavi pružanjem javnozdravstvenih usluga i ima ulogu u promicanju zdravlja na organiziran način. Zavod je odgovoran za provedbu većine preventivnih programa na području županije. Svaka ispostava Zavoda ima svoj higijensko-epidemiološki odjel i odjel za školsku i sveučilišnu medicinu, dok se aktivnosti ostalih službi i laboratorija organiziraju u gradovima u kojima se nalaze. Uz Službu za epidemiologiju i Službu za školsku i sveučilišnu medicinu u Zavodu su organizirane Služba za mikrobiologiju, Služba za javno zdravstvo, mentalno zdravlje i prevenciju ovisnosti i Služba za zdravstvenu ekologiju. Zakonom o izmjenama i dopunama Zakona o zdravstvenoj zaštiti za Zavod se proširuje djelatnost na provođenje specifične i preventivne zaštite radnika i ocjenjivanje zdravstvene sposobnosti, praćenje zdravstvenog stanja radnika, mjera za očuvanje i unaprjeđenje zdravlja radnika, organizirano provođenje specifične zdravstvene zaštite radi preventive, sudjelovanje u provođenju mjera i aktivnosti za prevenciju psihosocijalnih rizika i suzbijanje bolesti ovisnosti u radnoj populaciji, provođenje mjera za očuvanje i unaprjeđenje zdravlja sportaša i sportske populacije, sudjelovanje u provedbi preventivnih programa vezano uz kronične nezarazne bolesti radnika, te provođenje stručnog osposobljavanja radnika iz područja medicine rada/medicine rada i sporta.

Zavod za hitnu medicinu Zagrebačke županije je zdravstvena ustanova koja se bavi pružanjem usluga izvanbolničke hitne medicine i sanitetskog prijevoza. Njihove aktivnosti obuhvaćaju pružanje hitnog zdravstvenog zbrinjavanja i prijevoza oboljelih i ozlijeđenih osoba do odgovarajuće zdravstvene ustanove, te pružanje zdravstvene skrbi tijekom prijevoza. Zavod svoju osnovnu djelatnost, hitnu medicinsku pomoć i sanitetski prijevoz pacijenata, pruža u osam ispostava koje se nalaze u osam gradova u Zagrebačkoj županiji, u objektima Doma zdravlja.

Zavod u pet ispostava (Dugo Selo, Jastrebarsko, Samobor, Vrbovec i Zaprešić) ugovara s HZZO-om pet T1 timova HMP, u Ivanić-Gradu i Sv. Ivanu Zelini ima ugovorena četiri T1 tima HMP, dok po jednog financira Zagrebačka županija, a u Velikoj Gorici je ugovoreno 10 timova HMP i 5 T-2 tima. Po važećoj Mreži hitne medicine utvrđeno je za Zavod 45 T1 timova HMP-a, od čega HZZO financira njih 43. Da bi hitna pomoć bila dostupna, kvalitetna i učinkovita potrebno je bilo uvesti veći broj T1 timova, tako da je stvarni broj timova u Zavodu 55. Razliku u financiranju 12 T1 timova pokriva Zagrebačka županija koja financira rad 8 T1 timova (1 tim Ivanić-Grad, 1 tim Sv. Ivan Zelina, 3 tima Samobor i 3 tima Zaprešić), 1 tim financiraju gradovi Samobor i Sv. Nedelja, 1 tim financira grad Zaprešić, a 2 tima ostaju na teret samog Zavoda.

Zagrebačka županija je prema Ministarstvu zdravstva i Hrvatskom zavodu za hitnu medicinu pokrenula krajem 2018. inicijativu za izmjenu Mreže hitne medicine. U odnosu na postojeći broj T1 timova (45) predloženo je povećanje za 15 T1 timova, i to za ispostave Samobor i Zaprešić po dodatnih 5 T1 timova. Ujedno, predložena je uspostava nove Ispostave Sveta Nedelja s 5 T1 timova.

Zavod ima priznato i ugovoreno s HZZO-om financiranje 24 tima sanitetskog prijevoza, dok na području županije rade 33 tima sanitetskog prijevoza, što predstavlja minimum timova za organizaciju dostupnog sanitetskog prijevoza. Županija od 2023. godine financira 2 tima sanitetskog prijevoza čime doprinosi dostupnosti, efikasnosti, kontinuiranosti i kvaliteti zdravstvenih usluga sanitetskog prijevoza na području cijele Zagrebačke županije. U postupku je donošenje nove Mreže hitne medicine i sanitetskog prijevoza, te se očekuje povećanje timova.

Povećanje timova hitne medicine i timova sanitetskog prijevoza za Zagrebačku županiju ne predstavlja povećanje standarda zdravstvene zaštite, tzv. „nadstandard“, već nužnost izjednačavanja u pravima i ostvarivanju zdravstvene zaštite kao što je u ostalim dijelovima Republike Hrvatske, uvažavajući sve specifičnosti Zagrebačke županije, gdje se na prvom mjestu ističe činjenica da je Zagrebačka županija jedina županija u Republici Hrvatskoj koja nema svoju opću bolnicu.

Naftalan, specijalna bolnica za medicinsku rehabilitaciju nalazi se u Ivanić-Gradu. Djelatnost ustanove je medicinska rehabilitacija, fizikalna medicina, reumatologija i dermatovenerologija. Specijalna bolnica u liječenju koristi prirodne ljekovite činitelje: naftalansko ulje i termomineralne vode. Liječenje naftaloterapijom je prava rijetkost, budući da je nalazište kod Ivanić-Grada drugo takvo nalazište u svijetu, a jedino u Europi. Bolnica raspolaže s ukupno 137 kreveta, od čega 26 kreveta višeg smještajnog nivoa. Bolnica provodi preventivni program zloćudnih tumora kože (melanoma), u suradnji s Ljekarnama Zagrebačke županije, a također provodi i tri zdravstvena programa: liječenje bolesnika oboljelih od psorijaze, medicinsku rehabilitaciju branitelja iz Domovinskog rata i medicinsku rehabilitaciju dobrovoljnih vatrogasaca. Bolnica ima namjeru razvijati standarde zdravstvenih usluga iz osnovnog zdravstvenog osiguranja, a ima i visoki potencijal za daljnji razvoj zdravstvenog turizma. 2020. godine završena je kapitalna investicija Specijalne bolnice „Naftalan 2 s unutarnjim i vanjskim bazenima“ u okviru koje su izgrađeni unutarnji i vanjski bazeni, teretana, konferencijska dvorana, te nova bolnička kuhinja i restoran. Kroz nove sadržaje poboljšana je zdravstvena usluga pacijentima, ali su ujedno stvoreni i uvjeti za razvoj zdravstvenog turizma.

Specijalna bolnica za kronične bolesti dječje dobi Gornja Bistra je specijalna zdravstvena ustanova u kojoj se liječe pacijenti u dobi od 0 do 18 godina starosti koji boluju od kroničnih, uglavnom invalidirajućih i neizlječivih bolesti i stanja. U Bolnici ima i starijih dobnih skupina koji su oboljeli u dječjoj dobi, koji boluju od kroničnih bolesti ili bolesti čiji je tijek liječenja iznimno dug. Uglavnom se radi o oboljenjima centralnog živčanog sustava, endokrinim ili metaboličkim poremećajima, raznim sindromima i drugim težim oboljenjima bez prognoze za ozdravljenje.

Većina djece koja boravi u bolnici nema mogućnost za pravilan tretman u vlastitim obiteljima. Zbog neadekvatnog smještaja i nedostatnog broja kreveta postoji značajna lista čekanja, te brojna djeca s teškim kroničnim bolestima u Republici Hrvatskoj bivaju raspoređena po akutnim bolnicama.

Rad u Bolnici je organiziran kroz odsjeke za metaboličko-genetske i endokrine bolesti, neurološko oštećeno dijete, reumatologiju s fizikalnom medicinom i rehabilitacijom, provođenje polikliničko konzilijarne zdravstvene zaštite, provođenje rehabilitacije oboljele djece (fizikalno i logo) te provođenje mjera socijalizacije djece s edukacijom roditelja.

Za provođenje bolničke i specijalističko-konzilijarne zdravstvene zaštite bolesnika oboljelih od kroničnih bolesti predviđeno je 110 postelja te radom kroz specijalističku pedijatrijsko-neurološku ambulantu. Specijalna bolnica Gornja Bistra je jedina bolnica tog tipa u Republici Hrvatskoj.

2019. godine Republika Hrvatska darovala je Zagrebačkoj županiji državno zemljište veličine 65.000 m2 u svrhu izgradnje kompleksa nove Specijalne bolnice. Projekt prijave izrade projektne dokumentacije za izgradnju nove zgrade bolnice Bistra prijavljen je na poziv za dodjelu bespovratnih sredstava „Priprema projektno-tehničke dokumentacije za projekte u području digitalne transformacije i zelene tranzicije“. Potreba za izgradnjom nove bolničke zgrade nužna je i zbog toga što je sadašnja bolnička zgrada smještena u neadekvatnom prostoru dvorca Oršić, te je također jako oštećena prilikom potresa koji je zadesio Hrvatsku krajem 2020. godine.

U novoj bolničkoj zgradi planira se smještajni kapacitet od 150 kreveta, koji bi ujedno bili u mreži bolničkih kreveta HZZO-a. Uz novi zdravstveni objekt planiraju se i dodatni sadržaji poput kampusa za roditelje, bazena, igrališta s didaktičkim igračkama te edukacijskog centra. Pored navedenog planira se ostvariti i suradnja s Edukacijsko-rehabilitacijskim fakultetom koja bi dodatno pridonijela učinkovitijem liječenju ovako teških bolničkih slučajeva.

1. Mreža javne zdravstvene službe

Mrežom javne zdravstvene službe utvrđena je Mreža javne zdravstvene službe za primarnu, sekundarnu i tercijarnu razinu zdravstvene djelatnosti te za razinu zdravstvenih zavoda. Mjerila za određivanje Mreže su: ukupan broj stanovnika Republike Hrvatske, ukupan broj osiguranih osoba Hrvatskog zavoda za zdravstveno osiguranje, demografske karakteristike stanovnika, zdravstveno stanje stanovništva, socijalna struktura stanovnika, gravitirajući broj stanovnika, karakteristike pojedinih područja, raspoloživost zdravstvenim resursima, utjecaj okoliša na zdravlje stanovništva i gospodarske mogućnosti. Sukladno Zakonu o zdravstvenoj zaštiti očekuje se u narednom razdoblju donošenje nove Mreže javne zdravstvene službe i Mreže hitne medicine i sanitetskog prijevoza.

Na području Zagrebačke županije je 314.599 korisnika zdravstvenog osiguranja, što je 7,7% ukupnog broja korisnika na razini RH. Broj korisnika zdravstvenog osiguranja veći je od popisanog broja stanovnika na području Županije koji prema zadnjem popisu iznosi 299.985.

|  |  |
| --- | --- |
| **Naziv grada/općine** | **Broj korisnika zdravstvenog osiguranja** |
| BEDENICA | 1.322 |
| BISTRA | 6.384 |
| BRCKOVLJANI | 6.162 |
| BRDOVEC | 11.221 |
| DUBRAVA | 4.069 |
| DUBRAVICA | 1.244 |
| DUGO SELO | 18.929 |
| FARKAŠEVAC | 1.486 |
| GRADEC | 3.208 |
| IVANIĆ-GRAD | 13.899 |
| JAKOVLJE | 3.885 |
| JASTREBARSKO | 15.171 |
| KLINČA SELA | 5.133 |
| KLOŠTAR IVANIĆ | 5.948 |
| KRAŠIĆ | 2.123 |
| KRAVARSKO | 1.942 |
| KRIŽ | 6.320 |
| LUKA | 1.321 |
| MARIJA GORICA | 2.156 |
| ORLE | 1.902 |
| PISAROVINA | 3.519 |
| POKUPSKO | 1.965 |
| PRESEKA | 1.125 |
| PUŠĆA | 2.596 |
| RAKOVEC | 1.142 |
| RUGVICA | 7.812 |
| SAMOBOR | 39.537 |
| STUPNIK | 4.146 |
| SVETA NEDELJA | 19.725 |
| SVETI IVAN ZELINA | 15.507 |
| VELIKA GORICA | 64.385 |
| VRBOVEC | 13.413 |
| ZAPREŠIĆ | 25.325 |
| ŽUMBERAK | 577 |
| **UKUPNO** | **314.599** |

Tablica 15 Broj korisnika zdravstvenog osiguranja na području Zagrebačke županije[[40]](#footnote-40)

## 5.1 Mreža na razini primarne zdravstvene djelatnosti

Zdravstvena djelatnost na primarnoj razini provodi se i organizira u timskom radu u kojem sudjeluju najmanje zdravstveni radnik sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem zdravstvenog usmjerenja i zdravstveni radnik prvostupnik ili zdravstveni radnik srednje stručne spreme. Za područje Zagrebačke županije utvrđen je potreban broj zdravstvenih ustanova, privatnih zdravstvenih radnika, odnosno potreban broj timova primarne zdravstvene djelatnosti i medicinskih sestara.

U primarnoj zdravstvenoj zaštiti potreban broj timova određen je za područje Zagrebačke županije i to za svaku jedinicu lokalne samouprave s djelatnosti obiteljske (opće) medicine, zdravstvene zaštite predškolske djece, dentalne zdravstvene zaštite, zdravstvene zaštite žena, laboratorijske dijagnostike i zdravstvene njege u kući. Zdravstvene djelatnosti na primarnoj razini koje nisu određene po jedinicama lokalne samouprave već za Zagrebačku županiju su: medicina rada, patronažna zdravstvena zaštita, higijensko−epidemiološka djelatnost, zdravstvena zaštita školske djece i studenata, javno zdravstvo, zaštita mentalnog zdravlja, prevencije i izvanbolničkog liječenja ovisnosti te zdravstvene ekologije.

U tablicama slijedi prikaz popunjenosti važeće Mreže primarne zdravstvene zaštite na razini Zagrebačke županije.

|  |  |  |  |  |  |
| --- | --- | --- | --- | --- | --- |
| **OBITELJSKA**  **(OPĆA) MEDICINA** | | | | | |
| **Općina/Grad** | **Broj timova u Mreži** | **Ugovoreni broj timova** | **Broj stanovnika prema popisu iz 2021** | **Broj osiguranika na dan 30.04.2023** | **Broj opredijeljenih osiguranih osoba na dan 30.4.2023** |
| BEDENICA | 1 | 0 | 1.266 | 1.255 | 0 |
| BISTRA | 3 | 2 | 6.444 | 5.999 | 3.727 |
| BRCKOVLJANI | 3 | 3 | 5.876 | 5.751 | 4.059 |
| BRDOVEC | 6 | 4 | 10.737 | 10.517 | 6.958 |
| DUBRAVA | 3 | 3 | 4.520 | 3.830 | 4.514 |
| DUBRAVICA | 1 | 1 | 1.192 | 1.181 | 1.471 |
| DUGO SELO | 10 | 9 | 17.676 | 17.504 | 18.260 |
| FARKAŠEVAC | 1 | 1 | 1.562 | 1.380 | 911 |
| GRADEC | 2 | 2 | 3.189 | 3.040 | 2.821 |
| IVANIĆ-GRAD | 9 | 8 | 12.982 | 12.944 | 14.335 |
| JAKOVLJE | 2 | 2 | 3.797 | 3.607 | 3.491 |
| JASTREBARSKO | 10 | 8 | 14.562 | 14.267 | 13.587 |
| KLINČA SELA | 2 | 2 | 5.044 | 4.817 | 3.334 |
| KLOŠTAR IVANIĆ | 3 | 2 | 5.523 | 5.548 | 3.663 |
| KRAŠIĆ | 2 | 2 | 2.250 | 2.038 | 1.921 |
| KRAVARSKO | 1 | 1 | 1.824 | 1.806 | 1.375 |
| KRIŽ | 4 | 3 | 6.098 | 5.942 | 4.937 |
| LUKA | 1 | 1 | 1.265 | 1.248 | 1.053 |
| MARIJA GORICA | 1 | 1 | 2.094 | 2.042 | 1.288 |
| ORLE | 1 | 1 | 1.765 | 1.771 | 1.405 |
| PISAROVINA | 2 | 2 | 3.484 | 3.310 | 3.350 |
| POKUPSKO | 1 | 1 | 1.926 | 1.867 | 982 |
| PRESEKA | 1 | 1 | 1.129 | 1.064 | 989 |
| PUŠĆA | 1 | 1 | 2.564 | 2.451 | 1.646 |
| RAKOVEC | 1 | 1 | 1.141 | 1.090 | 1.107 |
| RUGVICA | 3 | 2 | 7.133 | 7.304 | 3.787 |
| SAMOBOR | 19 | 19 | 37.435 | 37.077 | 33.725 |
| STUPNIK | 1 | 1 | 3.886 | 3.898 | 1.983 |
| SVETA NEDELJA | 9 | 8 | 18.221 | 18.523 | 15.943 |
| SVETI IVAN ZELINA | 9 | 8 | 14.602 | 14.548 | 13.849 |
| VELIKA GORICA | 32 | 30 | 61.075 | 60.079 | 54.101 |
| VRBOVEC | 8 | 7 | 12.981 | 12.520 | 12.015 |
| ZAPREŠIĆ | 15 | 14 | 24.133 | 23.694 | 26.819 |
| ŽUMBERAK | 1 | 1 | 609 | 563 | 705 |
| **UKUPNO** | **169** | **152** | **299.985** | **294.475** | **264.111** |

Tablica 16 Broj potrebnih i ugovorenih timova - obiteljska (opća) medicina

|  |  |  |  |  |  |  |
| --- | --- | --- | --- | --- | --- | --- |
| **ZDRAVSTVENA ZAŠTITA PREDŠKOLSKE DJECE** | | | | | | |
| **Općina/Grad i okolne općine** | **Broj timova u Mreži** | **Ugovoreni broj timova** | **Broj osiguranih osoba < 7 g. na dan 30.4.2023.** | **Broj opredijeljenih osiguranih osoba < 7 g. na dan 30.4.2023.** | **Broj opredijeljenih osig. osoba u dobi od 7-14 g. na dan 30.4.2023.** | **Broj opredijeljenih osig. osoba starijih od 14 g. na dan 30.4.2023.** |
| BRDOVEC | 1 | 0 | 704 | 0 | 0 | 0 |
| Brdovec |  |  |  |  |  |  |
| DUGO SELO | 2 | 2 | 2.344 | 2.216 | 310 | 29 |
| Dugo Selo, Brckovljani, Rugvica |  |  |  |  |  |  |
| IVANIĆ-GRAD | 2 | 1 | 1.355 | 1.183 | 250 | 3 |
| Ivanić-Grad, Kloštar Ivanić |  |  |  |  |  |  |
| JASTREBARSKO |  |  |  |  |  |  |
| Jastrebarsko, Klinča Sela, Pisarovina, Žumberak | 2 | 2 | 1.528 | 1.587 | 555 | 35 |
| KRIŽ | 1 | 1 | 378 | 582 | 389 | 48 |
| Križ |  |  |  |  |  |  |
| SAMOBOR | 4 | 4 | 2.708 | 3.313 | 886 | 77 |
| Samobor, Stupnik |  |  |  |  |  |  |
| SVETA NEDELJA | 1 | 0 | 1.202 | 0 | 0 | 0 |
| Sveta Nedelja |  |  |  |  |  |  |
| SVETI IVAN ZELINA | 1 | 1 | 1.026 | 782 | 645 | 116 |
| Sveti Ivan Zelina, Bedenica |  |  |  |  |  |  |
| VELIKA GORICA | 5 | 5 | 4.671 | 4.772 | 1.601 | 89 |
| Velika Gorica, Kravarsko, Orle, Pokupsko |  |  |  |  |  |  |
| VRBOVEC | 2 | 2 | 1.519 | 1.115 | 416 | 21 |
| Vrbovec, Dubrava, Farkaševac, Gradec, Preseka, Rakovec |  |  |  |  |  |  |
| ZAPREŠIĆ | 4 | 5 | 2.689 | 3.744 | 2.086 | 138 |
| Zaprešić, Bistra, Brdovec, Dubravica, Jakovlje, Luka, Marija Gorica, Pušća |  |  |  |  |  |  |
| **UKUPNO** | **25** | **23** | **20.124** | **19.294** | **7.138** | **556** |

Tablica 17 Broj potrebnih i ugovorenih timova – zdravstvena zaštita predškolske djece

|  |  |  |  |  |
| --- | --- | --- | --- | --- |
| **ZDRAVSTVENA ZAŠTITA ŽENA** | | | | |
| **Grad** | **Broj timova u Mreži** | **Ugovoreni broj timova** | **Broj osiguranih osoba, žena > 12 g. na dan 30.04.2023** | **Broj opredijeljenih osiguranih osoba na dan 30.04.2023** |
| DUGO SELO | 2 | 2 | 14.366 | 11.044 |
| IVANIĆ GRAD | 2 | 2 | 11.662 | 8.986 |
| JASTREBARSKO | 2 | 2 | 12.480 | 10.390 |
| SAMOBOR | 4 | 3 | 21.926 | 19.827 |
| SVETA NEDELJA | 1 | 0 | 6.103 | 0 |
| SVETI IVAN ZELINA | 1 | 1 | 7.504 | 6.178 |
| VELIKA GORICA | 6 | 3 | 31.659 | 24.204 |
| VRBOVEC | 2 | 2 | 11.135 | 9.462 |
| ZAPREŠIĆ | 4 | 3 | 24.754 | 18.666 |
| **UKUPNO** | **24** | **18** | **141.589** | **108.757** |

Tablica 18 Broj potrebnih i ugovorenih timova – zdravstvena zaštita žena

|  |  |  |  |  |  |
| --- | --- | --- | --- | --- | --- |
| **DENTALNA ZDRAVSTVENA ZAŠTITA** | | | | | |
| **Općina/Grad** | **Broj timova u Mreži** | **Ugovoreni broj timova** | **Broj stanovnika prema popisu iz 2021.** | **Broj osiguranih osoba na dan 30.4.2023** | **Broj opredijeljenih osiguranih osoba na dan 30.4.2023** |
| BEDENICA | 1 | 1 | 1.266 | 1.322 | 1.494 |
| BISTRA | 3 | 3 | 6.444 | 6.384 | 5.484 |
| BRCKOVLJANI | 3 | 3 | 5.876 | 6.162 | 4.760 |
| BRDOVEC | 6 | 3 | 10.737 | 11.221 | 6.642 |
| DUBRAVA | 3 | 2 | 4.520 | 4.069 | 3.579 |
| DUBRAVICA | 1 | 0 | 1.192 | 1.244 | 0 |
| DUGO SELO | 11 | 11 | 17.676 | 18.929 | 21.756 |
| FARKAŠEVAC | 1 | 1 | 1.562 | 1.486 | 2.014 |
| GRADEC | 1 | 1 | 3.189 | 3.208 | 1.271 |
| IVANIĆ-GRAD | 8 | 6 | 12.982 | 13.899 | 13.449 |
| JAKOVLJE | 2 | 1 | 3.797 | 3.885 | 1.095 |
| JASTREBARSKO | 10 | 8 | 14.562 | 15.171 | 13.184 |
| KLINČA SELA | 2 | 2 | 5.044 | 5.133 | 3.462 |
| KLOŠTAR IVANIĆ | 3 | 2 | 5.523 | 5.948 | 4.332 |
| KRAŠIĆ | 2 | 2 | 2.250 | 2.123 | 2.201 |
| KRAVARSKO | 1 | 1 | 1.824 | 1.942 | 1.046 |
| KRIŽ | 3 | 2 | 6.098 | 6.320 | 4.047 |
| LUKA | 1 | 0 | 1.265 | 1.321 | 0 |
| MARIJA GORICA | 1 | 1 | 2.094 | 2.156 | 2.284 |
| ORLE | 1 | 1 | 1.765 | 1.902 | 1.518 |
| PISAROVINA | 2 | 1 | 3.484 | 3.519 | 1.849 |
| POKUPSKO | 1 | 1 | 1.926 | 1.965 | 1.169 |
| PRESEKA | 1 | 0 | 1.129 | 1.125 | 0 |
| PUŠĆA | 1 | 1 | 2.564 | 2.596 | 2.304 |
| RAKOVEC | 1 | 1 | 1.141 | 1.142 | 1.388 |
| RUGVICA | 3 | 3 | 7.133 | 7.812 | 5.394 |
| SAMOBOR | 20 | 20 | 37.435 | 39.537 | 36.189 |
| STUPNIK | 1 | 1 | 3.886 | 4.146 | 1.532 |
| SVETA NEDELJA | 8 | 7 | 18.221 | 19.725 | 11.686 |
| SVETI IVAN ZELINA | 8 | 8 | 14.602 | 15.507 | 14.970 |
| VELIKA GORICA | 33 | 31 | 61.075 | 64.385 | 55.532 |
| VRBOVEC | 8 | 7 | 12.981 | 13.413 | 13.671 |
| ZAPREŠIĆ | 13 | 13 | 24.133 | 25.325 | 25.676 |
| ŽUMBERAK | 1 | 1 | 609 | 577 | 458 |
| **UKUPNO** | **165** | **146** | **299.985** | **314.599** | **265.436** |

Tablica 19 Broj potrebnih i ugovorenih timova – dentalna zdravstvena zaštita

|  |  |  |  |  |
| --- | --- | --- | --- | --- |
| **MEDICINA RADA** | | | | |
| **Županija** | **Mreža** | **Ugovoreni broj timova** | **Broj stanovnika prema popisu iz 2021.** | **Broj osiguranika na dan 30.4.2023** |
| ZAGREBAČKA | 6 | 3,5 | 299.985 | 314.599 |

Tablica 20 Broj potrebnih i ugovorenih timova – medicina rada

|  |  |  |  |  |
| --- | --- | --- | --- | --- |
| **PATRONAŽNA ZDRAVSTVENA ZAŠTITA** | | | | |
| **Županija** | **Mreža** | **Ugovoreni broj timova** | **Broj stanovnika prema popisu iz 2021.** | **Broj osiguranika na dan 30.4.2023.** |
| ZAGREBAČKA | 62 | 60 | 299.985 | 314.599 |

Tablica 21 Broj potrebnih i ugovorenih timova – patronažna zdravstvena zaštita

|  |  |  |  |  |  |
| --- | --- | --- | --- | --- | --- |
| **PALIJATIVNA SKRB** | | | | | |
| **Županija** | **Mreža** | **Ugovoreni broj koordinatora** | **Ugovoreni broj mobilnih palijativnih timova** | **Broj stanovnika prema popisu iz 2021.** | **Broj osiguranika na dan 30.4.2023.** |
| ZAGREBAČKA | 3 | 3 | 3 | 299.985 | 314.599 |

Tablica 22 Broj potrebnih i ugovorenih timova – palijativna skrb

|  |  |  |  |  |
| --- | --- | --- | --- | --- |
| **LABORATORIJSKA DIJAGNOSTIKA** | | | | |
| **Grad** | **Broj timova** | | **Broj stanovnika prema popisu iz 2021.** | **Broj osiguranih osoba na dan 30.4.2023.** |
| **Mreža** | **Ugovoreno** |
| Dugo Selo | 1 | 1 | 299.985 | 314.599 |
| Ivanić Grad | 1 | 1 |
| Jastrebarsko | 1 | 1 |
| Samobor | 1 | 1 |
| Sveti Ivan Zelina | 1 | 1 |
| Velika Gorica | 2 | 2 |
| Vrbovec | 1 | 1 |
| Zaprešić | 1 | 1 |
| **Ukupno** | **9** | **9** |

Tablica 23 Broj potrebnih i ugovorenih timova – laboratorijska dijagnostika

|  |  |  |  |  |
| --- | --- | --- | --- | --- |
| **ZDRAVSTVENA NJEGA** | | | | |
|  |
| **Naziv grada/općine** | **Potreban broj medicinskih sestara** | **Ugovoreni broj medicinskih sestara** | **Broj stanovnika prema popisu iz 2021.** | **Broj osiguranih osoba na dan 30.4.2023.** |  |
| BEDENICA | 0 | 0 | 1.266 | 1.322 |  |
| BISTRA | 2 | 2 | 6.444 | 6.384 |  |
| BRCKOVLJANI | 1 | 1 | 5.876 | 6.162 |  |
| BRDOVEC | 3 | 3 | 10.737 | 11.221 |  |
| DUBRAVA | 2 | 2 | 4.520 | 4.069 |  |
| DUBRAVICA | 1 | 1 | 1.192 | 1.244 |  |
| DUGO SELO | 5 | 5 | 17.676 | 18.929 |  |
| FARKAŠEVAC | 1 | 1 | 1.562 | 1.486 |  |
| GRADEC | 1 | 1 | 3.189 | 3.208 |  |
| IVANIĆ-GRAD | 4 | 4 | 12.982 | 13.899 |  |
| JAKOVLJE | 1 | 1 | 3.797 | 3.885 |  |
| JASTREBARSKO | 5 | 3 | 14.562 | 15.171 |  |
| KLINČA SELA | 1 | 0 | 5.044 | 5.133 |  |
| KLOŠTAR IVANIĆ | 2 | 2 | 5.523 | 5.948 |  |
| KRAŠIĆ | 1 | 0 | 2.250 | 2.123 |  |
| KRAVARSKO | 1 | 1 | 1.824 | 1.942 |  |
| KRIŽ | 2 | 2 | 6.098 | 6.320 |  |
| LUKA | 0 | 0 | 1.265 | 1.321 |  |
| MARIJA GORICA | 0 | 0 | 2.094 | 2.156 |  |
| ORLE | 1 | 1 | 1.765 | 1.902 |  |
| PISAROVINA | 1 | 0 | 3.484 | 3.519 |  |
| POKUPSKO | 1 | 1 | 1.926 | 1.965 |  |
| PRESEKA | 1 | 1 | 1.129 | 1.125 |  |
| PUŠĆA | 1 | 1 | 2.564 | 2.596 |  |
| RAKOVEC | 0 | 0 | 1.141 | 1.142 |  |
| RUGVICA | 2 | 2 | 7.133 | 7.812 |  |
| SAMOBOR | 11 | 6 | 37.435 | 39.537 |  |
| STUPNIK | 1 | 1 | 3.886 | 4.146 |  |
| SVETA NEDELJA | 4 | 3 | 18.221 | 19.725 |  |
| SVETI IVAN ZELINA | 5 | 5 | 14.602 | 15.507 |  |
| VELIKA GORICA | 17 | 17 | 61.075 | 64.385 |  |
| VRBOVEC | 4 | 4 | 12.981 | 13.413 |  |
| ZAPREŠIĆ | 7 | 7 | 24.133 | 25.325 |  |
| ŽUMBERAK | 0 | 0 | 609 | 577 |  |
| **UKUPNO** | **89** | **78** | **299.985** | **314.599** |  |

Tablica 24 Broj potrebnih i ugovorenih timova – zdravstvena njega

## 5.2 Mreža zdravstvenih zavoda na primarnoj razini

Na području Zagrebačke županije ustrojen je Zavod za javno zdravstvo Zagrebačke županije.

|  |  |  |
| --- | --- | --- |
| **Zavod za javno zdravstvo Zagrebačke županije** | **Broj timova** | |
|  |
|  |
|  | **Mreža** | **Ugovoreno** |  |
| Mreža timova u djelatnosti javnog zdravstva | 2 | 2 |  |
| Mreža timova u djelatnosti mentalnog zdravlja | 2 | 2 |  |
| Mreža u djelatnosti higijensko-epidemiološke zdravstvene zaštite | 8 | 8 |  |
| Mreža u djelatnosti preventivno odgojnih mjere za zdravstvenu zaštitu školske djece i studenata | 11 | 11 |  |
| Mreža u djelatnosti zdravstvene ekologije | 1 | 0 |  |

Tablica 25 Broj potrebnih i ugovorenih timova – Zavod za javno zdravstvo Zagrebačke županije

## 5.3 Mreža na razini sekundarne i tercijarne zdravstvene djelatnosti

U dijelu sekundarne zdravstvene djelatnosti, odnosno specijalističko-konzilijarne i dijagnostičke zdravstvene djelatnosti određen je broj specijalističko-konzilijarnih i dijagnostičkih timova po djelatnostima. U djelatnostima interne medicine, psihijatrije, fizikalne medicine i rehabilitacije, oftalmologije i fizikalne terapije u kući broj timova raspoređen je Mrežom po pojedinim gradovima, dok je u ostalim specijalističko-konzilijarnim djelatnostima broj timova utvrđen u ukupnom broju za županiju.



Tablica 26 Mreža javne zdravstvene službe u dijelu specijalističko-konzilijarne zdravstvene zaštite

## 5.4 Mreža bolničkih zdravstvenih ustanova

U Zagrebačkoj županiji rade i dvije bolnice: Specijalna bolnica za kronične bolesti dječje dobi Gornja Bistra (110 ugovorenih postelja) i Naftalan, specijalna bolnica za medicinsku rehabilitaciju (ugovorenih 60 postelja).

|  |  |
| --- | --- |
| **MREŽA BOLNIČKIH ZDRAVSTVENIH USTANOVA** | |
| **Ustanova** | **Broj ugovorenih postelja** |
| Naftalan, specijalna bolnica za medicinsku rehabilitaciju | 60 |
| Specijalna bolnica za kronične bolesti dječje dobi Gornja Bistra | 110 |

Tablica 27 Mreža bolničkih zdravstvenih ustanova

## 5.5 Mreža hitne medicine

Važećom Mrežom hitne medicine („Narodne novine“, broj 49/16) za županijski Zavod za hitnu medicinu utvrđen je slijedeći broj timova:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **MREŽA HITNE MEDICINE** | | | | | | | | |
| **Ispostava** | **Broj timova T1** | **Broj timova T2** | **Dežurstvo** | **Pripravnost** | **Broj timova prijavno dojavne jedinice** | | | |
| **2 MS/MT** | **1 Dr + 1MS/MT** | **1Dr + 2 MS/MT** | **2 Dr + 2 MS/MT** |
| Samobor | 5 |  |  |  |  |  |  |  |
| Velika Gorica | 10 | 5 |  |  |  | 5 |  |  |
| Zaprešić | 5 |  |  |  |  |  |  |  |
| Vrbovec | 5 |  |  |  |  |  |  |  |
| Dugo Selo | 5 |  |  |  |  |  |  |  |
| Jastrebarsko | 5 |  |  |  |  |  |  |  |
| Ivanić-Grad | 5 |  |  |  |  |  |  |  |
| Sveti Ivan Zelina | 5 |  |  |  |  |  |  |  |
| **UKUPNO** | **45** | **5** |  |  |  | **5** |  |  |

Tablica 28 Broj potrebnih i ugovorenih timova – hitna medicina

1. Zdravstveni i preventivni programi na području Zagrebačke županije

Na području Zagrebačke županije provodi se niz zdravstveno preventivnih programa, koje provode zdravstvene ustanove Zagrebačke županije s ciljem prevencije, zaštite, očuvanja i unapređenja zdravlja stanovništva s područja Zagrebačke županije. Osim njih financira se i liječenje bolesnika oboljelih od psorijaze, medicinska rehabilitacija branitelja iz Domovinskog rata i medicinska rehabilitacija dobrovoljnih vatrogasaca s područja Zagrebačke županije.

**Program zaštite mentalnog zdravlja**

* Program se kontinuirano provodi kroz tri savjetovališta Odjela za mentalno zdravlje, prevenciju i izvanbolničko liječenje ovisnosti Zavoda za javno zdravstvo Zagrebačke županije u Zaprešiću, Samoboru i Velikoj Gorici. Kroz promidžbeni materijal, savjetovanja i obilježavanje značajnih dana cilj je podizanje svjesnosti o problemima vezanima uz mentalno zdravlje i mentalne poremećaje, te prevenciju i liječenje duševnih poremećaja. Cilj je unaprjeđenje mentalnog zdravlja u općoj populaciji, u dobno specifičnim populacijama, te na radnom mjestu.

**Program prevencije pušenja**

* Program se provodi kroz pružanje profesionalne pomoći u „Školi nepušenja“, te kroz grupno i individualno savjetovanje. Cilj je ukazati na problem pušenja duhana i s time povezanih bolesti, a ciljane skupine su osobe koje puše ili žele prestati pušiti, te sprečavanje početka pušenja u adolescentskoj dobi.

**Promicanje tjelesne aktivnosti i prevencija pretilosti**

* Program se provodi od 2011. godine, a Zagrebačka županija je među prvima krenula u provedbu prevencije i smanjenja prekomjerne težine. Program se provodi u sklopu provođenja Akcijskog plana prevencije pretilosti, a u svrhu povećanja svjesnosti građana Zagrebačke županije o rizičnom učinku prekomjerne tjelesne težine na zdravlje. Osim školske obuhvaćena je i šira populacija, a u okvira programa djelovat će savjetovalište za prevenciju prekomjerne težine i škola mršavljenja.

**Program ranog otkrivanja šećerne bolesti**

* U sklopu provođenja nacionalnog Programa prevencije šećerne bolesti educira se stanovništvo o uzročnicima pojave šećerne bolesti, prevenciji i liječenju, a predavači su stručnjaci s područja dijabetologije i interne medicine. Cilj je povećati broj osoba kod kojih je šećerna bolest prepoznata u ranijoj fazi bolesti, a program se provodi kroz organizirani probir na intoleranciju glukoze i šećernu bolest u gradovima Zagrebačke županije.

**Program prevencije spolno prenosivih bolesti u osnovnim i srednjim školama**

* Radi se o preventivnim aktivnostima na zaštiti reproduktivnog zdravlja mladih, prevenciji spolno prenosivih bolesti i AIDS-a, putem održavanja predavanja i radionica u osnovnim školama Zagrebačke županije. Cilj programa je edukacija mladih osoba, učenika osmih razreda i njihovih roditelja o spolno prenosivim bolestima.

**Program izvanbolničkog liječenja ovisnosti**

* Program se provodi u sklopu provođenja Nacionalne strategije za suzbijanje zlouporabe droga Republike Hrvatske i Akcijskog plana suzbijanja zlouporabe droga. Cilj je provođenje stručno-medicinskih postupaka ili postupaka odvikavanja od droge ili druge ovisnosti, te mjera obveznog liječenja od ovisnosti po nalogu nadležnih tijela. Također, organizira se obilježavanje Mjeseca borbe protiv ovisnosti i Međunarodnog dana borbe protiv zlouporabe opojnih droga. Stručni rad odvija se u Odjelu za mentalno zdravlje i prevenciju ovisnosti Zavoda za javno zdravstvo Zagrebačke županije u savjetovalištima u Zaprešiću, Samoboru i Velikoj Gorici.

**Program prevencije bolesti zubi kod djece predškolskog uzrasta**

* Radi se o preventivnim aktivnostima na zaštiti oralnog zdravlja djece predškolskog uzrasta u cilju stjecanja zdravih navika i brige o oralnoj higijeni. U suradnji s vrtićima, Dom zdravlja Zagrebačke županije organizira dolazak djece u dobi 4-6 godina u dentalnu ordinaciju, na način da djeca ugodno dožive prvi susret s liječnikom i ordinacijom dentalne medicine. Djeca se upoznaju s ordinacijom i opremom, zdravstvenim radnicima, liječnikom i sestrom, te se vrši pregled zubi i očitanje KEP indeksa.

**Program za zaštitu i promicanje dojenja**

* Sukladno Nacionalnoj strategiji razvoja zdravstva 2012.-2020. godine, jedan od prioriteta je promicanje dojenja u Republici Hrvatskoj. Cilj programa je povećati postotak isključivo dojene djece do šestog mjeseca života i povećati postotak ukupno dojene djece do druge godine života. U sklopu programa provodi se edukacija zdravstvenih djelatnika, te opremanje grupa za potporu dojenja kroz nabavku demonstracijske opreme.

**Program prevencije raka dojke i program mobilne mamografije**

* Ministarstvo zdravstva je 2006. pokrenulo „Nacionalni program ranog otkrivanja raka dojke”. U provođenje ovog programa uključili su se od samog početka Zavod za javno zdravstvo Zagrebačke županije i Dom zdravlja Zagrebačke županije;
* Zavod za javno zdravstvo Zagrebačke županije provodi Nacionalni program ranog otkrivanja raka dojke koji obuhvaća sve žene u Zagrebačkoj županiji u dobi od 50 do 69 godina kroz informatičku obradu provedenih pregleda i zaprimljenih nalaza. Program je usmjeren na rano otkrivanje i prevenciju raka dojke, te ponovo pozivanje neodazvanih žena u Nacionalni program;
* Program mobilne mamografije namijenjen je ženskoj populaciji od 40 do 49 godina koje nisu obuhvaćene Nacionalnim programom. Patronažne sestre Doma zdravlja Zagrebačke županije u suradnji s Crvenim križem obavještavaju žene s područja Zagrebačke županije, te mobilni mamograf odlazi na dogovorene lokacije i provode se snimanja. Ranim otkrivanjem i pravodobnim liječenjem smanjuje se smrtnost oboljelih žena.

**Program „Razumno s antibioticima“**

* Programom se obilježava Europski dan svjesnosti o antibioticima (18. studenog), te ukazuje na problem otpornosti bakterija na antibiotike što je postao problem u današnjoj medicini. Cilj programa je izbjegavanje nepotrebne upotrebe antibiotika.

**Program mentalno-zdravstvenog opismenjavanja odgojno-obrazovnih djelatnika „PoMoZi Da“**

* Nacionalni program „Živjeti zdravo“ naglašava važnost unaprjeđivanja kompetencija i osnaživanja djelatnika škola u ranom prepoznavanju teškoća i davanju prve pomoći u području mentalnog zdravlja, a u svrhu promicanja mentalnog zdravlja djece i mladih. U sklopu programa provode se dodatne edukacije zdravstvenog obrazovanja odgojno-obrazovnih djelatnika prema hrvatskom standardiziranom programu mentalnog opismenjavanja odgojno-obrazovnih djelatnika s naglaskom na anksiozne i depresivne probleme djece i mladih kako bi stekli znanja za pravovremeno pružanje psihološke prve pomoći, odnosno emocionalne podrške.

**Program prevencije melanoma kože**

* Zloćudni tumori kože (melanomi) otkrivaju se primjenom dermatoskopa, vrlo često u prvom stadiju razvoja, a rano otkrivanje malignih tumora kože omogućuje potpuno izlječenje. Program provode dermatovenerolozi iz Naftalana, specijalne bolnice za medicinsku rehabilitaciju u prostorima svih podružnica Ljekarni Zagrebačke županije. Prema izvješću Specijalne bolnice Naftalan u 2020. godini ovim programom bilo je obuhvaćeno 369 osoba s područja Zagrebačke županije, dok u 2021. godini program nije proveden zbog epidemiološke situacije uzrokovane koronavirusom, a u 2022. godini pregledana je 201 osoba. Naime, ranijih godina broj pregledanih osoba bio je preko 900. Program je bio dobro prihvaćen i imao je veliki odaziv dok je epidemiološka situacija to omogućavala.

**Program bolničkog liječenja bolesnika oboljelih od psorijaze**

* Prema postojećim zakonskim propisima bolesnici oboljeli od vulgarne psorijaze nemaju zakonske osnove za upućivanje na liječenje u Naftalan, specijalnu bolnicu za medicinsku rehabilitaciju što znači da se ti bolesnici ne mogu liječiti na teret HZZO-a. Tako Zagrebačka županija omogućava osobama oboljelima od psorijaze s područja Zagrebačke županije liječenje u Naftalanu, specijalnoj bolnici za medicinsku rehabilitaciju, u trajanju 14 bolesničkih dana. Na godišnjoj razini, omogućava se liječenje za 30 bolesnika.

**Program medicinske rehabilitacije hrvatskih branitelja iz Domovinskog rata**

* Program se provodi već niz godina, a Zagrebačka županija osigurava sredstva za bolničko liječenje medicinskom rehabilitacijom hrvatskih branitelja iz Domovinskog rata s područja Zagrebačke županije u Naftalanu, specijalnoj bolnici za medicinsku rehabilitaciju, u trajanju 10 dana. Na godišnjoj razini, omogućava se liječenje za 120 branitelja.

**Program medicinske rehabilitacije dobrovoljnih vatrogasaca**

* Zagrebačka županija već niz godina osigurava sredstva za bolničko liječenje medicinskom rehabilitacijom dobrovoljnih vatrogasaca uključenih u Vatrogasnu zajednicu Zagrebačke županije putem vatrogasnih zajednica općina i gradova s područja Zagrebačke županije u Naftalanu, specijalnoj bolnici za medicinsku rehabilitaciju, u trajanju 10 dana. Na godišnjoj razini, omogućava se liječenje za 21 vatrogasca.

## 6.1 Ostali značajniji programi na području Zagrebačke županije

**Sufinanciranje kirurške ambulante**

* Zagrebačka županija sufinancira rad kirurške ambulante u Samoboru kako bi se poboljšala dostupnost specijalističko-konzilijarne zdravstvene zaštite kroz pružanje zdravstvenih usluga u djelatnosti kirurgije. Rad ambulante organiziran je kroz poslovnu suradnju za obavljanje usluga specijalističko-konzilijarne zdravstvene zaštite između Doma zdravlja i Kliničke bolnice Merkur od 2011. godine. Dom zdravlja osigurava prostor i rad medicinskog tehničara i gipsera, a KB Merkur osigurava rad specijalista kirurgije.

**Sufinanciranje internističke ambulante**

* Zagrebačka županija sufinancira rad internističke ambulante u Samoboru, Velikoj Gorici i Zaprešiću kako bi se poboljšala dostupnost specijalističko-konzilijarne zdravstvene zaštite kroz pružanje zdravstvenih usluga u djelatnosti interne medicine. Internistička ambulanta u Samoboru započela je s radom 2017. godine, u Velikoj Gorici 2018. godine, a u Zaprešiću 2023. godine. Dom zdravlja raspisuje natječaje za zapošljavanje interniste, a ukoliko ne uspiju zaposliti doktora ponudit će i dalje ugovor o poslovnoj suradnji umirovljenicima ili bolnicama u okruženju i na taj način osigurati rad specijalista interniste.

**Centar za kronične bolesti-Ispostava Samobor**

* Program obuhvaća pružanje zdravstvenih usluga mjerenja GUK-a, spirometrije, krvnog tlaka, pulsne oksimetrije, masnoće u krvi uz savjetovanje i zdravstveno prosvjećivanje s ciljem kontinuiranog praćenja zdravstvenog stanja pacijenata. Centar vode patronažne sestre Doma zdravlja Zagrebačke županije. Cilj programa je jačanje i širenje primarne zdravstvene zaštite za kronične bolesnike i omogućavanje veće dostupnosti primarne zdravstvene zaštite u izvanrednim uvjetima pandemije kada je dostupnost obiteljskog liječnika smanjena. Uz navedeno, medicinske sestre i tehničari te ostali zdravstveni radnici u primarnoj zdravstvenoj zaštiti sudjelovat će u organizaciji kongresa primarne zdravstvene zaštite s ciljem promocije zdravlja te jačanja kompetencija u primarnoj zdravstvenoj zaštiti.

**Financiranje logopedskih ambulanti Poliklinike SUVAG**

* U cilju osiguranja dostupnosti zdravstvenih usluga logopedije na području Zagrebačke županije, Zagrebačka županija financira zakup poslovnog prostora Doma zdravlja u kojima rade logopedske ambulante Poliklinike za rehabilitaciju slušanja i govora SUVAG. Na ovaj način osigurana je kontinuirana zdravstvena usluga logopedije za pacijente s područja Zagrebačke županije, kroz tri logopedske ambulante u Dugom Selu, Samoboru i Velikoj Gorici.

**Sufinanciranje dežurne ljekarne Zaprešić**

* Temeljem standarda i normativa prava na zdravstvenu zaštitu, Zagrebačka županija može ustrojiti dva punkta za ljekarničko dežurstvo. Dežurne ljekarne ustrojene su u Samoboru i Velikoj Gorici jer su to područja s najvećim brojem stanovnika. Sukladno Zakonu o zdravstvenoj zaštiti zdravstvenu zaštitu iznad standarda utvrđenog obveznim zdravstvenim osiguranjem može iz svojih sredstava osigurati lokalna i područna (regionalna) samouprava, a kako grad Zaprešić i okolne općine predstavljaju područja s velikim brojem stanovnika osigurana je dostupnost ljekarničke zdravstvene zaštite u dijelu nadstandarda.

**Zdravstvena ekologija**

* Program javnozdravstvenih mjera zaštite zdravlja od štetnih čimbenika okoliša obuhvaća laboratorijska ispitivanja uzoraka hrane i predmeta opće uporabe, mikrobiološka ispitivanja zraka u zatvorenim prostorima, ispitivanje vode na parametar Legionella spp, ispitivanje vode za ljudsku potrošnju na uređenim izvorištima, ispitivanje bazenske vode u kućama za odmor i ispitivanje vode za ljudsku potrošnju u novijim građevinama od javnozdravstvenog značaja na parametar ugljikovodici od strane nadležne službe Zavoda za javno zdravstvo Zagrebačke županije kako bi se spriječile zarazne i nezarazne bolesti stanovnika na području županije.

**Mrtvozorenje**

* Program obuhvaća organiziranje i provođenje kvalitetne i učinkovite mrtvozorničke službe, odnosno utvrđivanje vremena i uzroka smrti osoba umrlih izvan bolničke ustanove, te isplatu naknade mrtvozornicima po obavljenom mrtvozorenju.

**Sufinanciranje medicinske i laboratorijske opreme bolničkim ustanovama**

* Bolničke ustanove i poliklinike na području Grada Zagreba u kojima se liječe stanovnici Zagrebačke županije mogu se putem javnog poziva prijaviti za sufinanciranje nabave medicinske i laboratorijske opreme. Podnositelji prijava mogu biti bolničke ustanove i poliklinike koje moraju udovoljavati sljedećim uvjetima: da je njihovo sjedište na području Grada Zagreba, da je njihov osnivač Republika Hrvatska ili Grad Zagreb, da pružaju specijalističko-konzilijarnu zdravstvenu zaštitu i/ili usluge bolničkog liječenja za stanovnike/osiguranike s područja Zagrebačke županije, da imaju osigurana vlastita sredstva za nabavu medicinske ili laboratorijske opreme za koju podnose prijavu za sufinanciranje.

**Pomoć sustavu zdravstvu uslijed COVID-19**

* Izvanredna epidemiološka situacija izvana bolešću COVID-19 utjecala je na Zagrebačku županiju naročito na sustav zdravstva koji je bio najizloženiji i najviše angažiran u suzbijanju širenja korona virusa. Zagrebačka županija je kroz program „Financijska pomoć sustavu zdravstva uslijed korona virusa“ osigurala financijska sredstava za opremanje ambulanti COVID-19, za trošak plaće zdravstvenih radnika u dežurstvu u COVID-19 ambulanti, za nabavu zaštitne odjeće i dezinfekcijskih sredstava za ordinacije, za troškove trijaže, nabavu respiratora te za ostale troškove koje su zdravstvene ustanove imale uslijed pandemije.

## 6.2 Program mjera za osiguranje potrebnih ljudskih resursa u zdravstvenim ustanovama čiji je osnivač Zagrebačka županija za razdoblje 2020.-2025. godine

Županijska skupština Zagrebačke županije donijela u svibnju 2019. godine program mjera subvencija s ciljem zadržavanja postojećih i privlačenja novih doktora medicine i zdravstvenih radnika, sve kako bi se osigurali potrebni ljudski resursi i osigurali uvjeti za kontinuirano pružanje i unapređenje sveobuhvatne zdravstvene zaštite građana. U okviru Programa definiraju se 4 mjere:

1. **Subvencija kamate na stambene kredite** - Zagrebačka županija temeljem objavljenog javnog poziva dodjeljuje subvencije kamata na stambene kredite doktorima medicine u radnom odnosu na neodređeno vrijeme u zdravstvenoj ustanovi kojoj je Zagrebačka županija osnivač, za prvu nekretninu namijenjenu stanovanju, pod uvjetom da se nekretnina nalazi na području Zagrebačke županije i da doktor medicine nije ostvario pravo na korištenje neke druge subvencije iz Programa mjera subvencija koje dodjeljuje Zagrebačka županija. Subvencija kamate na stambene kredite dodjeljuje se po korisniku u visini 50% iznosa ugovorene kamate na kredit, ali ne u iznosu većem od 132,72 eura mjesečno po korisniku subvencije;
2. **Subvencija troškova stručnog usavršavanja i doškolovanja** - Temeljem otvorenog Javnog poziva dodjeljuje se subvencija troškova stručnog usavršavanja i doškolovanja za medicinske sestre/medicinske tehničare, fizioterapeute, laboratorijske tehničare (SSS) i prvostupnike (VŠS) u navedenim zanimanjima, Zagrebačka županija subvencionira troškove usavršavanja i doškolovanja navedenih zdravstvenih radnika pod uvjetom da su u radnom odnosu na neodređeno vrijeme u zdravstvenoj ustanovi kojoj je Zagrebačka županija osnivač, da je doškolovanje vezano uz djelatnost zdravstvene ustanove u kojoj rade te da se stručno usavršavaju ili doškoluju o vlastitom trošku. Subvencija se dodjeljuje u visini 50% iznosa godišnje školarine, a maksimalno 663,61 eura neto godišnje po korisniku subvencije;
3. **Subvencije za popunjavanje 4 deficitarna mjesta** u Mreži javne zdravstvene službe - Kao 4 deficitarna mjesta u Mreži javne zdravstvene službe Dom zdravlja Zagrebačke županije utvrdio je 2 doktora medicine specijalista pedijatrije (mjesto rada Samobor i Vrbovec) i 2 doktora medicine specijalista ginekologije i opstetricije (mjesto rada Dugo Selo i Ivanić-Grad). U okviru ove mjere doktori medicine specijalisti mogu ostvariti subvenciju kamate na stambeni kredit, subvenciju troškova podstanarstva do 50% visine najamnine, a najviše do 199,08 eura mjesečno, subvenciju troškova dječjeg vrtića za svu djecu, do 50% cijene vrtića, a najviše do 66,36 eura mjesečno po djetetu i korištenje službenog automobila 24 sata;
4. **Financiranje specijalizacija** - Zagrebačka županija financira troškove plaća i ostalih naknada doktora medicine za vrijeme specijalističkog usavršavanja u deficitarnim specijalističkim djelatnostima, koje su kao takve prepoznate u Zagrebačkoj županiji, s ciljem popunjavanja Mreže javne zdravstvene službe na području Zagrebačke županije. Dom zdravlja Zagrebačke županije temeljem javnog natječaja za financiranje specijalizacija zaključuje ugovore o specijalističkom usavršavanju u djelatnostima zdravstvene zaštite predškolske djece (3 specijalizacije), zdravstvene zaštite žena (3 specijalizacije), djelatnosti radiologije (2 specijalizacije), fizikalne medicine i rehabilitacije (1 specijalizacija), specijalizacije iz medicine rada (2 specijalizacije) i ortodoncije (1 specijalizacija).

1. Planiranje i razvoj zdravstvene zaštite Zagrebačke županije

Planom zdravstvene zaštite Zagrebačke županije za razdoblje od 2024. do 2030. godine, u cilju provođenja zdravstvene zaštite u sustavu zdravstvene djelatnosti, određuju se:

* zadaće i ciljevi zdravstvene zaštite
* prioritetna razvojna područja zdravstvene djelatnosti na području Županije
* zdravstvene potrebe od posebnog interesa za Županiju
* specifične potrebe zdravstvene zaštite na područjima s razvojnim posebnostima
* osnove razvoja zdravstvene djelatnosti na primarnoj i sekundarnoj razini, uključujući izobrazbu i usavršavanje radnika u sustavu zdravstva
* nositelji zadaća i rokovi za ostvarivanje Plana
* praćenje, vrednovanje i izvještavanje o provedbi Plana

## 7.1 Zadaće i ciljevi zdravstvene zaštite

Provedbu ovog Plana, primjenom mjera utvrđenih zakonima, propisima i politikama vezanim uz kvalitetu i sigurnost zdravstvene zaštite, osiguravaju zdravstvene ustanove, trgovačka društva koja obavljaju zdravstvenu djelatnost i privatni zdravstveni radnici koji obavljaju zdravstvenu djelatnost na području Županije, na način i pod uvjetima propisanima zakonom, u cilju:

* zaštite i unapređenja zdravlja stanovnika Zagrebačke županije,
* povećanja očekivanog zdravog trajanja života i smanjenja smrtnosti stanovnika,
* povećanja broja godina života bez bolesti i/ili invalidnosti,
* unapređenja prava pacijenata,
* osiguravanja najviše moguće razine fizičkog i psihičkog zdravlja stanovnika uz brigu za poboljšanje kvalitete života očuvanjem zdravlja i funkcionalne sposobnosti.

## 7.2 SWOT analiza županijskog sustava zdravstva

|  |  |
| --- | --- |
| **SNAGE (S)** | **SLABOSTI (W)** |
| * kvalificiran i stručni kadar u zdravstvenim ustanovama (profesionalizam i iskustvo) * razvijena primarna zdravstvena zaštita * uspostavljena dobra suradnja i koordinacija županije sa zdravstvenim ustanovama i specijalnim bolnicama * ostvarena sinergija djelovanja svih zdravstvenih ustanova u kriznim situacijama (COVID-19, potres) * razvijena mreža javnozdravstvenih ustanova * veliki broj postojećih preventivnih zdravstvenih i edukativnih programa te uvođenje novih programa sukladno potrebama građana * dosadašnji rad, postignuti rezultati i uspjesi u provođenju zdravstvene zaštite * stečene kompetencije (stručnost, znanje i vještine iz područja strateškog planiranja u zdravstvu) * timski rad i dobri međuljudski odnosi * otvorenost prema zajednici * učešće Savjeta za zdravlje u kreiranju zdravstvene politike * učinkovitost radnih tijela Odjela * uključenost u Mrežu zdravih gradova i županija * provedena energetska obnova iz EU projekata na tri zgrade i aplicirana tri nova projekta u zdravstvenom sustavu * ugovoreno 12 specijalizacija doktora medicine financiranih od strane županije * ugovoreno 70 specijalizacija doktora medicine iz Nacionalnog programa oporavka i otpornosti (za Dom zdravlja, Zavod za hitnu medicinu i Zavod za javno zdravstvo) * financijska podrška (osigurana sredstva za zdravstvenu zaštitu u županijskom proračunu) * blizina grada Zagreba, suradnja i korištenje specijalističko-konzilijarne zdravstvene zaštite i bolničkog liječenja * postojanje izvora prirodnih ljekovitih činitelja * razvoj zdravstvenog turizma, uspostavljena infrastruktura za daljnji razvoj zdravstvenog turizma * zdrav okoliš, zdrava hrana | * nedostatak kadrova u zdravstvu, nedovoljan broj i nepovoljna dobna struktura zdravstvenih radnika * nedovoljno razvijena suradnja s JLS * nedovoljno korištenje resursa JLS * nepostojanje opće bolnice na području Županije * veliko rasprostranjeno područje koje nije međusobno povezano javnim prijevozom * veliki broj malih ambulanti ispod minimuma opredijeljenih pacijenta * nedovoljna koordinacija među državnim tijelima u djelatnostima koje su međusobno povezane (zdravstvo i socijalna skrb, obrazovanje, zapošljavanje) * nedovoljna suradnja i protok informacija između županijskih i državnih institucija u sustavu zdravstva * nedovoljna povezanost struke, znanosti i politike * nemogućnost nagrađivanja vrijednih radnika * nedostatak financijskih sredstava za minimalni standard zdravstvenih ustanova (decentralizirana sredstva) * ugovori o provođenju zdravstvene zaštite iz obveznog zdravstvenog osiguranja (HZZO) ne prate stvarne potrebe zdravstvenih ustanova * ne donošenje nove mreže javne zdravstvene službe u zakonskim rokovima * dotrajale i stare zgrade područnih ambulanti * komplicirana i dugotrajna procedura prijave i realizacije projekata iz EU fondova * nedovoljno educiran upravljački sustav u zdravstvenim ustanovama u području ekonomije zdravstva i upravljanja u zdravstvu * nedostatak prostornih kapaciteta za otvaranje specijalističko-konzilijarnih ordinacija * neadekvatan prostor Specijalne bolnice Gornja Bistra * nedovoljna zdravstvena pismenost građana * kontinuiran kumulativni gubitak u poslovanju Doma zdravlja |
| **PRILIKE (0)** | **PRIJETNJE (T)** |
| * mogućnost korištenja EU fondova za energetsku obnovu zgrada zdravstvenog sustava i za izgradnju novih zdravstvenih objekata * mogućnost korištenje EU fondova za jačanje kadrova u zdravstvu te unaprjeđenje kvalitete i dostupnosti usluga u zdravstvu (specijalizacije, mobilne ambulante, mobilne ljekarne) * mogućnost organiziranja sestrinskih savjetovališta za kronične bolesti * povećanje zadovoljstva građana boljom dostupnošću i pruženim zdravstvenim uslugama * stručno usavršavanje i edukacija, razvoj kompetencija, supervizija * razumijevanje i potpora lokalne uprave i samouprave (senzibiliziranje, suradnja, jačanje partnerstva za zdravlje) * razvoj zdravstvenog i medicinskog turizma, proširenje tržišta, otvaranje prema komercijalnim uslugama * donošenja nove mreže hitne medicine i sanitetskog prijevoza s većim brojem timova za županiju * utjecaj na odluke koje se donose, a omogućuju provedbu zdravstvenih programa i planova prezentacijom mogućih rješenja i programa (na području JLS) * senzibiliziranje javnosti, donatora i poslovnih subjekata za uključivanje u programe zdravstvene skrbi * umrežavanje, koordinacija i partnerstvo s JLS u provođenju preventivnih programa i pružanju zdravstvenih usluga * stvaranje suradnje i razmjene dobre prakse s drugim županijama, JLS, drugim institucijama i savjetima za zdravlje (prijenos znanja i prakse) * jačanje i bolje korištenje resursa u zdravstvu * mogućnost unapređenja infrastrukture i razvoja ljudskih resursa u zdravstvu * razvoj informatizacije i uvođenje novih modernih tehnologija u zdravstvenom sustavu | * daljnji odljev kadrova (zdravstvenih radnika, doktora i medicinskih sestara) u druge zemlje, u privatni sektor ili njihov odlazak na rad u druge javne ustanove izvan županije na bolje plaćena radna mjesta * utjecaj COVIDA-19 na zdravlje građana * smanjenje ili potpuni izostanak decentraliziranih sredstava za minimalni standard * nedovoljno definirana zakonska regulativa, česte značajne promjene zakonskih odredbi, nedostatak provedbenih akata * klimatske promjene i njihov utjecaj na nepredvidive krizne situacije (pandemija zaraznih bolesti, katastrofe i druga krizna stanja) * starenje stanovništva s posljedičnim povećanjem potreba za zdravstvenom zaštitom i palijativnom skrbi * nedovoljno prihvaćanje osobne odgovornosti za vlastito zdravlje * daljnja povećanja cijene nabave medicinske opreme, prijevoznih sredstava i energenata (globalna ekonomska kriza) * nedovoljno kvalitetno obavljanje poslova zdravstvenog planiranja zbog nedovoljnog vremena i povećanog obima posla službenika u Odjelu |

## 7.3 Strateški i operativni ciljevi

1. **Unaprijediti kvalitetu života stanovnika županije provođenjem mjera zaštite, očuvanja i unapređenja zdravlja**

*Operativni ciljevi vezani uz ostvarenje ovoga strateškog cilja:*

* 1. Jačati društvenu svijest o važnosti brige za vlastito zdravlje
  2. Jačati zdravstvenu pismenost populacije kroz edukaciju o vlastitom zdravlju
  3. Promicati zdravi stil života za sve dobne skupine
  4. Smanjiti faktore rizika za nastanak zaraznih bolesti
  5. Smanjiti faktore rizika za nastanak kroničnih nezaraznih bolesti

1. **Razvijati postojeće te uvoditi nove preventivno-zdravstvene programe**

*Operativni ciljevi vezani uz ostvarenje ovoga strateškog cilja:*

* 1. Razvijati programe liječenja/rehabilitacije
  2. Proširiti dostupnost palijativne skrbi
  3. Osnažiti zdravstvenu skrb sa pacijentom u središtu kroz multidisciplinarni pristup skrbi
  4. Unaprijediti preventivne i edukativne aktivnosti u cilju očuvanja zdravlja djece, adolescenata i odraslih
  5. Poboljšati preventivne programe za očuvanje zdravlja žena
  6. Povećati financiranje razvoja preventivnih zdravstvenih usluga

1. **Osigurati jednaku dostupnost zdravstvene zaštite na području cijele županije**

*Operativni ciljevi vezani uz ostvarenje ovoga strateškog cilja:*

* 1. Osigurati popunjavanje mreže javne zdravstvene službe
  2. Osigurati ulaganje u infrastrukturu i daljnji razvoj mobilnih timova
  3. Osigurati minimalni financijski standard za provođenje skrbi iz obveznog zdravstvenog osiguranja
  4. Osigurati sredstva za provođenje programa zdravstvene zaštite iznad standarda obveznog zdravstvenog osiguranja
  5. Jačanje mobilnosti zdravstvenih usluga

1. **Jačati kapacitete u zdravstvu**

*Operativni ciljevi vezani uz ostvarenje ovoga strateškog cilja:*

* 1. Jačati ljudske kapacitete, protokole i koordinaciju unutar sustava zdravstva u cilju učinkovitog upravljanja kriznim situacijama u zdravstvenom sustavu
  2. Unaprijediti međuresornu suradnju na razini županije, gradova i općina te suradnju sa organizacijama civilnog društva i ostalim ključnim partnerima u cilju proširenja i poboljšanja dostupnosti i kvalitete zdravstvenih usluga
  3. Razvijati zdravstveni turizam i komercijalnu djelatnost, proširenje tržišta
  4. Poticati razvoj mehanizama i programa za zadržavanje zdravstvenog kadra
  5. Razvijati upravljačke kapacitete u zdravstvu
  6. Unaprijediti sustav kvalitete zdravstvene zaštite
  7. Razvijati informatizaciju sustava i korištenje novih tehnologija za unapređenje procesa kroz telemedicinu i umjetnu inteligenciju u zdravstvu

1. **Jačati održivost zdravstvenog sustava**

*Operativni ciljevi vezani uz ostvarenje ovog strateškog cilja:*

* 1. Unaprijediti učinkovito i racionalno pružanje zdravstvenih usluga
  2. Osigurati sredstva za pokriće gubitka nastalog u redovnom poslovanju zdravstvenih ustanova
  3. Povećati korištenje EU fondova za energetsku obnovu postojećih zgrada, za izgradnju novih te za korištenje obnovljivih izvora energije
  4. Povećati korištenje EU fondova u svrhu jačanja kadrova u zdravstvu
  5. Povećati iskorištenost EU fondova u svrhu povećanja kvalitete i dostupnosti usluga
  6. Osigurati vlastita financijska sredstva za učešće u provedbi EU projekata

Operativna razrada aktivnosti koje doprinose postizanju strateških i operativnih ciljeva ovog Plana donosi se na godišnjoj razini u obliku akcijskih planova.

## 7.4 Razvojna područja zdravstvene djelatnosti i zdravstvene potrebe

S ciljem razvoja zdravstvene djelatnosti na području Zagrebačke županije, te temeljem procjene stanja utvrđenih Županijskom slikom zdravlja i potreba definiranih Planom za zdravlje Zagrebačke županije, te praćenjem demografskih, zdravstvenih i socijalnih karakteristika stanovništva, Županija je prepoznala i identificirala ciljne skupine, te prioritete u razvoju zdravstvene djelatnosti s fokusom na zdravstvene potrebe od posebnog značaja te specifične potrebe pojedinih područja županije, a sve u cilju razvoja skrbi sa pacijentom u središtu.

Potrebno je kontinuirano planirati i osigurati izobrazbu i stjecanje odgovarajućih vještina svih zdravstvenih radnika u skladu sa smjernicama definiranim nacionalnim zakonodavnim i regulacijskim okvirima pritom uvažavajući preporuke Svjetske zdravstvene organizacije. Ovo se naročito odnosi na: područje osiguranja i unaprjeđenja kvalitete rada u primarnoj zdravstvenoj zaštiti i usluga dijagnostike, provođenja aktivnosti na promociji zdravlja i prevenciji bolesti, unapređivanja mjera preventivne zdravstvene zaštite i postupaka liječenja kao i u području utvrđivanja mjerila za praćenje kvalitete rada, uvođenja mjera kontrole kvalitete u zdravstvenim ustanovama te povezivanja u integrirani informatički sustav.

## 7.5 Korisničke skupine

S obzirom na utvrđene zdravstvene potrebe od posebnog interesa za Zagrebačku županiju, slike zdravlja, te procjene stanja i potreba poboljšanja razvoja preventivnih zdravstvenih aktivnosti stanovnika, osobito na područjima gdje preventivne aktivnosti nisu dovoljno zastupljene, određuju se slijedeće ciljne skupine kod kojih postoji najveći rizik povećanja oboljenja, kao i najveća potreba prevencije:

1. kronično bolesne osobe
2. nemoćne bolesne osobe
3. predškolska, školska djeca i adolescenti
4. žene u fertilnoj dobi
5. osobe s posebnim potrebama (osobe s invaliditetom, djeca s teškoćama u razvoju)
6. osobe u riziku ovisnosti
7. osobe koje su nadprosječno izložene rizičnim čimbenicima nastanka ozljeda

## 7.6 Prioritetna razvojna područja zdravstvene djelatnosti u Zagrebačkoj županiji

U svrhu ostvarivanja ciljeva utvrđenih ovim Planom, određuju se sljedeća prioritetna razvojna područja:

1. **Promicanje zdravlja**, razvoj i usvajanje zdravih životnih navika i stilova života kroz edukaciju i javno zdravstvene kampanje: zdrava i primjerena prehrana, optimalna fizička aktivnost, adekvatno nošenje sa stresnim životnim situacijama te promocija i jačanje zdravstvene pismenosti građana.
2. **Unapređenje primarne prevencije kroničnih masovnih bolesti** **i redukcija rizika** kroz individualne i populacijske programe za redukciju tjelesne težine osoba koje su pretile te programe za smanjenje ovisnosti o alkoholu i nikotinu. U preventivnim aktivnostima poseban naglasak treba staviti na redovitu zdravstveno usmjerenu tjelesnu aktivnost, ali i na programe kroz savjetovanja o prevenciji kroničnih bolesti.
3. **Unapređenje sekundarne prevencije** (rano otkrivanje bolesti) kroz provođenje programa probira, za bolesti koje predstavljaju vodeće čimbenike smrtnosti u županiji, poput visokog krvnog tlaka, šećerne bolesti, te raka debelog crijeva, rak vrata maternice, rak dojke i prostate.
4. **Osiguranje uvjeta za popunjavanje Mreže javne zdravstvene službe**, kroz provedbu plana specijalističkog usavršavanja zdravstvenih radnika te razvoj i uvođenje poticajnih mjera subvencija za zdravstvene radnike zaposlene u županijskim zdravstvenim ustanovama kao i za privlačenje zdravstvenih kadrova na rad u Zagrebačku županiju.
5. **Zdravstvena zaštita vulnerabilnih skupina** (djece, trudnica, branitelja, starijih i drugih ranjivih skupina) u koordinaciji i integraciji sa sustavom socijalne skrbi. Za populacije u posebnom riziku potrebno je razviti dodatne mjere zaštite iznad standarda i normativa za opću populaciju (primjerice program prevencije lomova kostiju uslijed osteoporoze u starijih osoba). Potrebno je proširiti programe potpore mentalnog zdravlja posebice za ove skupine koje se suočavaju sa posebnim izazovima, a kojima je potrebna ciljana potpora u mentalnom zdravlju.
6. **Razvoj dostupnosti i unaprjeđenje usluga palijativne skrbi** prema potrebama pojedinih područja Zagrebačke županije, kroz povećanje broja mobilnih palijativnih timova, opremanje palijativnih timova modernim mobilnim dijagnostičkim uređajima uz kontinuiranu edukaciju kadrova iz palijativne skrbi. Uz usluge palijativne skrbi potrebno je jačati i usluge zdravstvene njege u kući.
7. **Poboljšanje dostupnosti zdravstvenih usluga u djelatnosti izvanbolničke hitne medicinske pomoći i sanitetskog prijevoza** kroz povećanje broja timova hitne medicine i sanitetskog prijevoza u Mreži, zbog specifičnosti Zagrebačke županije kao jedine u Republici Hrvatskoj koja nema svoju opću bolnicu, specifična je u pogledu geografskog položaja, prometne infrastrukture (zagrebačka Zračna luka “Dr. Franjo Tuđman”, međunarodni cestovni i željeznički promet), velike površine ruralnog i dislociranog područja.
8. **Uvođenje mobilnih ambulanti, mobilnih ljekarni i ostalih oblika mobilnih usluga** u cilju poboljšanja dostupnosti zdravstvenih usluga na primarnoj razini.
9. **Osiguranje dostatnih kadrova u zdravstvu** u svrhu popunjavanja Mreže javne zdravstvene službe, realizacijom programa specijalizacija, izobrazbe i stručnog usavršavanja zdravstvenih radnika, na primarnoj i sekundarnoj razini prema potrebi zdravstvenog sustava te provođenjem poticajnih mjera za privlačenje i zadržavanje zdravstvenih kadrova.
10. **Izgradnja novih i obnova postojećih kapaciteta zdravstvene infrastrukture**,posebice u svrhu osiguranja prostornih kapaciteta za ordinacije izvanbolničke specijalističko-konzilijarne zdravstvene zaštite, za poboljšanje uvjeta kvalitete rada i pružanja zdravstvene zaštite u specijalnim bolnicama te poboljšanje uvjeta pružanja zdravstvenih usluga hitne medicine.
11. **Praćenje učinkovitosti sustava primarne zdravstvene zaštite** u Zagrebačkoj županiji, kroz program analize i interpretacije redovnih statističkih izvješća i povremenih populacijskih studija.
12. **Osiguranje i unapređivanje kvalitete zdravstvene zaštite** u Zagrebačkoj županiji. Razvojem pokazatelja kvalitete, protokola za praćenje i vrednovanjem postignutih ciljeva moguće je podići razinu djelotvornosti zdravstvenog sustava Zagrebačke županije.
13. **Unapređenje i razvoj zdravstvenog turizma** sukladno županijskim resursima. U ovom razvojnom prioritetu potrebno je istaknuti program liječenja kožnih bolesti u čemu je Specijalna bolnica Naftalan osobito uspješna posebice s recentnim razvojem projekta Naftalan 2 koji daje priliku da se ovaj resurs iskoristi.
14. **Nadzor nad čimbenicima okoliša**. Unapređivanje resursa za nadzor nad fizikalnim, biološkim i kemijskim čimbenicima okoliša. Kontinuirano praćenje kvalitete proizvodnje hrane (HACCP sustavom) i sanitarnim nadzorom nad osobama zaposlenim u proizvodnji hrane.
15. **Uključivanje u međunarodne javno-zdravstvene projektne aktivnosti**. Korištenjem međunarodnih fondova i stvaranjem mreže suradnika unutar Europske unije dijeliti primjere dobrih praksi i iskustava s ciljem unapređenja kvalitete zdravstvene i socijalne zaštite stanovnika Zagrebačke županije.
16. Uvođenje novih i promicanje **primjene tehnika i tehnologija u dijagnostici i liječenju na daljinu** primjenom informatičkih i telekomunikacijskih tehnologija u razmjeni podataka na daljinu, u cilju olakšanog pružanja zdravstvene zaštite (telemedicina, umjetna inteligencija (AI)).
17. **Promicanje međusektorske suradnje u zdravstvu**, socijalnoj skrbi i ostalim društvenim i gospodarskim resorima te promicanje partnerstva za zdravlje s jedinicama lokalne samouprave u cilju jačanja dostupnosti i kvalitete zdravstvene zaštite kao i osiguranja zdravog i aktivnog starenja građana.
18. **Usklađivanje zdravstvenog sustava sa zdravstvenim standardima u Republici Hrvatskoj**,posebice unaprjeđenje digitalizacije zdravstvenog sustava i zdravstvenih usluga uvođenjem novih i primjenom postojećih tehnika i tehnologija u dijagnostici i liječenju, u cilju olakšanog pružanja zdravstvene zaštite (telemedicina, umjetna inteligencija (AI)).
19. **Uspostava učinkovitog upravljanja kriznim situacijama u zdravstvenom sustavu,** jačanjem kapaciteta, protokola i koordinacije unutar sustava zdravstva, sustava socijalne skrbi, sustava civilne zaštite i dr., u cilju brzog odgovora na prirodne katastrofe te druge izazove i krizne situacije u zdravstvenom sustavu.

## 7.7 Zdravstvene potrebe od posebnog interesa za zagrebačku županiju

U periodu od 2024. do 2030. identificirane su slijedeće zdravstvene potrebe od posebnog interesa za Županiju:

1. **Provođenje preventivnih i edukativnih programa s ciljem suzbijanja i prevencije kroničnih nezaraznih** bolesti kroz programe promicanja tjelesne aktivnosti i prevencije pretilosti - u školskoj populaciji te kroz program „Zdravo mršavljenje“ za odrasle osobe, kroz program prevencije pušenja, program prevencije kardiovaskularnih bolesti i šećerne bolesti, s posebnim ciljem podizanja svijesti građana o važnosti brige za vlastito zdravlje i povećanja zdravstvene pismenosti građana, uključujući i korištenje lijekova. Posebnu brigu treba posvetiti poboljšanju oralnog zdravlja predškolske djece s ciljem prevencije i ranog otkrivanja karijesa. Nadalje, kako bismo osnažili resurse za populacijske i individualne intervencije, potrebno je provoditi dodatnu edukaciju i osposobljavanje zdravstvenih djelatnika Zagrebačke županije, te proširiti i ujednačiti dosadašnje dobre prakse na području čitave županije.
2. **Provođenje programa za prevenciju kardiovaskularnih bolesti i šećerne bolesti**. Temeljem evidencije zdravstvenih pokazatelja potrebno je utvrditi godišnja prioritetna područja na kojima će se provoditi intenzivirane mjere probira. Potrebno je prvenstveno osigurati preventivne programe za osobe u dobi do 65 godina, kroz aktivnosti specijalista medicine rada, promicanje zdravijih stilova života i redukciju rizičnih čimbenika.
3. **Provođenje preventivno-edukativnih mjera**usmjerenih na osobe koje su nadprosječno izložene rizičnim čimbenicima nastanka ozljeda prilikom rukovanja poljoprivrednom i sličnom mehanizacijom ili su izložene posljedicama nepravilne primjene pesticida, herbicida i sl., obzirom da je Zagrebačka županija velikim dijelom ruralna, ima veliki broj OPG-ova i znatan broj stanovnika bavi se poljoprivredom.
4. **Kontrola nad pojavnošću zaraznih bolesti** (COVID 19, zoonoze, spolno prenosivih bolesti, enterokolitisa, gripe, tuberkuloze, virusnih hepatitisa, legioneloze), održavanjem visoke stope procijepljenosti prema programu obveznog cijepljenja i nadzorom nad okolišnim čimbenicima koji pogoduju razvoju zaraznih bolesti.
5. **Provođenje programa za prevenciju malignih bolesti** kroz provedbu nacionalnih i županijskih programa za sprečavanje i rano otkrivanje raka ovih sijela.
6. **Provođenje programa zaštite mentalnog zdravlja te suzbijanja i liječenja ovisnosti**.Tjelesno i mentalno zdravlje čine ključnu ulogu u životu i zdravlju građana. Pojačanim intenzitetom i proširenjem usluga psihološkog savjetovanja i radnih terapija, savjetodavnih tretmana te edukativnog i promidžbenog rada raditi na očuvanju mentalnog zdravlja te promicati svijest o važnosti mentalnog zdravlja u svim sferama života, u suradnji s vrtićima, školama i drugim institucijama (Crveni križ, područni zavodi za socijalni rad, pravosudne ustanove i dr.). Također, zdravstvene usluge izvanbolničkog liječenja ovisnosti i smanjenje štete uzimanjem droga potrebno je proširiti na sva područja u Zagrebačkoj županiji. Edukacijom zdravstvenih djelatnika primarne razine zdravstvene zaštite za provođenje individualnih i grupnih intervencija za liječenje ovisnosti o alkoholu i nikotinu može se osnažiti zdravstveni sustav u intervencijskom smislu. Potrebno je provesti populacijsku presječnu studiju za istraživanje učestalosti mentalnih poteškoća i poremećaja, ponajprije sindroma depresivnosti i ovisnosti o alkoholu.
7. **Provođenje zdravstvene edukacije iznad standarda**, posebice na području zaštite oralnog i spolnog zdravlja te mentalnog zdravlja u školske djece i adolescenata. Kao dio programa potrebno je presječnim studijama pratiti trendove rizičnih ponašanja i prema rezultatima usmjeravati specifične intervencije.
8. **Osiguranje zdravog okoliša** na području Zagrebačke županije, kroz redovitu kontrolu kvalitete zraka, vode, tla, buke, zdravstvene ispravnosti hrane, predmeta koji dolaze u dodir s hranom i predmeta opće uporabe, određivanje prisutnosti GMO u hrani, stočnoj hrani i sjemenju, smanjenje rizika izlaganja zračenju, osiguravanje sigurne dispozicije otpada, osiguravanje sigurnog upravljanja kemikalijama i biocidnim pripravcima, jačanje zdravstveno ekološke mreže.
9. **Praćenje zdravstvenog stanja i uvjeta rada zdravstvenih djelatnika**. Kroz presječne studije pratiti pokazatelje mentalnog i fizičkog zdravlja zdravstvenih djelatnika Zagrebačke županije kao važnog resursa u osiguranju zdravlja građana.
10. **Informatizacija i digitalizacija zdravstva** u skladu s Nacionalnim planom razvoja zdravstva od 2021. do 2027. Informacijski sustavi općenito smanjuju mogućnosti pogrešaka, a kroz podršku poslovnim procesima (poput kliničkih ili farmakoloških smjernica), utječu na povećanje kvalitete pružanja zdravstvene skrbi, te doprinose smanjenju troškova.

## 7.8 Specifične potrebe zdravstvene zaštite na pojedinim područjima Zagrebačke županije

Kako bi se osigurala zdravstvena zaštita na pojedinim područjima definirane su slijedeće specifične potrebe:

1. **Povećanje skrbi za starije i nemoćne osobe**, sa pacijentom u središtu, odnosno jačanjem i proširenjem postojeće mobilne i postojeće palijativne i gerontološke zdravstvene i socijalne zaštite, zdravstvene njege u kući i patronažne zdravstvene zaštite, te unapređenjem suradnje s ostalim sektorima koji skrbe o ovoj populaciji, posebice sa područnim zavodima za socijalni rad, pružateljima usluga i organizacijama civilnog društva.
2. **Povećanje sveobuhvatnosti i dostupnosti izvanbolničke hitne medicinske pomoći** na ruralnim područjima kao i na područjima s povećanim brojem korisnika zdravstvene zaštite te za vrijeme turističke sezone. Popunjavanje Mreže hitne medicine sukladno potrebama, ulaganje u prostor i opremu, kontinuirana edukacija zdravstvenih radnika u izvanbolničkoj hitnoj službi te kontinuirana nadogradnja informatičke podrške sukladno suvremenim tehnologijama doprinijet će povezanosti i integriranosti u učinkovit sustav hitne medicine na području Zagrebačke županije.
3. **Razvoj dostupnosti i unaprjeđenje zdravstvene zaštite** **na demografski ugroženim područjima** uvođenjem mobilnih ambulanti, mobilnih ljekarni i drugih oblika mobilnih usluga. U ruralnim dijelovima Zagrebačke županije s pretežno starim stanovništvom, ali i činjenicom da županija generalno ima sve stariju populaciju, potrebno je povećati dostupnost zdravstvenih usluga posebice u djelatnosti opće (obiteljske) medicine i ljekarničkoj djelatnosti.
4. **Osiguranje uvjeta za smanjenje visokog mortaliteta karcinoma dojke**, nastavkom provođenja nadstandarda Nacionalnog programa „Mamma” i županijskih programa, kroz osiguranje veće dostupnosti, odnosno proširenje termina mobilne mamografije u ruralnim, prometno slabo povezanim područjima te za osobe koje su teško pokretne ili socijalno marginalizirane. I nadalje promovirati programe zdravstvene pismenosti te programe edukacija o samopregledu dojke, u suradnji s organizacijama civilnog društva.
5. **Razvoj i unapređenje kvalitete zdravstvene skrbi djece s kroničnim bolestima** kroz izgradnju novog bolničkog kampusa Specijalne Bolnice za kronične bolesti dječje dobi Gornja Bistra koja bi omogućila kvalitetniju i sveobuhvatniju zdravstvenu skrb kroz veći i adekvatniji prostor bolnice, osigurala smještaj za roditelje, dodatne sadržaje, edukacijski centar za Edukacijsko rehabilitacijski fakultet (ERF) i ostalo. Uz bolničku zdravstvenu skrb, razvijati i modele zdravstvene skrbi za djecu s kroničnim bolestima kroz suradnju s organizacijama civilnog društva.
6. **Razvoj usluga izvanbolničke specijalističko-konzilijarne zdravstvene zaštite** u djelatnostima koje su u nadležnosti županijskog Doma zdravlja (fizikalna medicina i rehabilitacija, dermatologija i venerologija, interna medicina, oftalmologija, ortodoncija, psihijatrija, pulmologija, neurologija, urologija, kardiologija, opća kirurgija, stomatološka protetika, oralna kirurgija, endokrinologija i dijabetologija), osiguranjem prostora i opreme za rad ordinacija.
7. **Proširenje palete usluga dijagnostičkih laboratorijskih postupaka** tepovećanje broja timova laboratorijske dijagnostike uz povećanje kadrovskih kapaciteta u timu, posebice vodeći računa da je zdravstvena usluga laboratorijske dijagnostike usko vezana uz specijalističko-konzilijarnu zdravstvenu zaštitu.
8. **Razvoj sestrinskih savjetovališta (centara) za kronične bolesti** kao oblik pružanja zdravstvene skrbi kroničnim bolesnicima s ciljem savjetovanja i zdravstvenog prosvjećivanja te kontinuiranog praćenja zdravstvenog stanja kroničnih pacijenata.
9. **Razvijanje edukacijskog centra za patronažne sestre** u svrhu osnaživanja i unapređenja dostupnosti i kvalitete zdravstvene skrbi za najranjivije skupine pacijenata.
10. **Razvijanje centra za izvanbolničku hitnu medicinsku pomoć** uzimajući u obzir specifičnost Zagrebačke županije kao jedine županije u Republici Hrvatskoj koja nema opću bolnicu, a djelatnost hitne medicine organizirana je izvanbolnički.
11. **Prevencija i liječenje kožnih bolesti** optimalnim gospodarenjem *naftalanom*  kao specifičnim prirodnim resursom Zagrebačke županije.
12. **Kontrola i nadzor nad razinom peludi ambrozije u zraku.** U područjima u kojima je pojačana vegetacija ambrozije potrebno je provoditi preventivne aktivnosti za redukciju posljedične polinoze.
13. **Kontinuirani razvoj ljudskih resursa za upravljanje** u sustavu zdravstvene zaštite na lokalnoj i regionalnoj razini kroz podizanje razine upravljačke kompetencije na razini ugroženih područja Zagrebačke županije te unapređivanje strateškog planiranja, financijskog planiranja i ugovaranja usluga, bolju koordinaciju pružatelja usluga, kvalitetno projektno upravljanje, te praćenje i vrednovanje programa i projekata.

## 7.9 Osnove razvoja zdravstva Zagrebačke županije

### 7.9.1 Načela organizacije zdravstvene zaštite

Organiziranje zdravstvene zaštite na području Zagrebačke županije temelji se na načelima:

* sveobuhvatnosti
* kontinuiranosti
* dostupnosti
* kvalitete
* cjelovitog pristupa u primarnoj zdravstvenoj zaštiti, a specijaliziranog pristupa u specijalističko-konzilijarnoj i bolničkoj zdravstvenoj zaštiti
* supsidijarnosti
* integracije

**Sveobuhvatnost zdravstvene zaštite** uključuje cjelokupno građanstvo Zagrebačke županije u provedbu odgovarajućih mjera zdravstvene zaštite u skladu sa zakonom.

**Kontinuiranost zdravstvene zaštite** postiže se pružanjem neprekidne zdravstvene zaštite građanima Zagrebačke županije kroz sve životne dobi, osobito na razini primarne zdravstvene djelatnosti.

**Dostupnost zdravstvene zaštite** se ostvaruje rasporedom zdravstvenih ustanova, trgovačkih društava koja obavljaju zdravstvenu djelatnost i zdravstvenih radnika na području Županije koji će omogućiti stanovništvu jednakost uvjeta zdravstvene zaštite na svim razinama zaštite, a osobito na primarnoj razini zdravstvene djelatnosti. Županija osigurava dostupnost zdravstvene zaštite sudjelovanjem u osiguranju sredstava za provođenje zdravstvene zaštite na svom području. U suradnji s jedinicama lokalne samouprave, Županija koordinira i organizira rad zdravstvenih ustanova kojim je osnivač, koordinira sve pravne i fizičke osobe koje na području Županije obavljaju zdravstvenu djelatnost.

**Kvaliteta zdravstvene zaštite** osigurava se provođenjem najboljih suvremenih praksi u zdravstvenim postupcima, a koje osiguravaju najviši mogući povoljan ishod liječenja.

**Cjeloviti pristup primarne zdravstvene zaštite te specijalizirani pristup** osigurava se organiziranjem i provođenjem objedinjenih mjera za unapređenje zdravlja i prevenciju bolesti te liječenjem, zdravstvenom njegom i palijativnom skrbi.

**Načelo supsidijarnosti** osigurava pružanje zdravstvenih usluga na najnižoj razini pružanja zdravstvene zaštite na kojoj je to moguće, sukladno strategijama i planovima u području zdravstva.

**Načelo integracije**, uključujući i funkcionalnu integraciju, osigurava suradnju zdravstvenih ustanova na svim razinama zdravstvene djelatnosti, uz restrukturiranje na osnovi zajedničkog razvoja, unapređenja i usklađivanja procesa upravljanja, dijagnostičko-terapijskih postupaka, dugotrajne skrbi i skrbi za kompleksne pacijente, kao i svih drugih operativnih metodologija usmjerenih prema boljoj kvaliteti zdravstvenih usluga, ishoda liječenja te povećanoj djelotvornosti i dugoročnoj racionalizaciji troškova sustava zdravstva.

## 7.10 Financiranje zdravstvene djelatnosti

Sredstva za potrebe zdravstva osiguravaju se u Proračunu Zagrebačke županije iz decentraliziranih sredstava te iz općih prihoda i primitaka (izvorna sredstva Županije). Svake godine Vlada Republike Hrvatske određuje minimalne financijske standarde investicijskog ulaganja, te održavanja zdravstvenih ustanova i informatizaciju zdravstvene djelatnosti, a sve sukladno planu i programu mjera zdravstvene zaštite i Mreži javne zdravstvene službe. Temeljem tih parametara Zagrebačka županija dalje utvrđuje prioritetna područja ulaganja.

Ukupna ulaganja Zagrebačke županije u zdravstvo konstantno su rasla te je iznos izvornih prihoda 2021. i 2022. godine bio dvostruko veći nego 2016. i 2017. godine, dok su decentralizirana sredstva gotovo identična (Slika 13).

Iz podataka je vidljivo da Županija svake godine ulaže sve više vlastitih sredstava u zdravstveni sustav za osiguravanje skrbi iznad standarda.

|  |  |  |  |
| --- | --- | --- | --- |
| **Godina** | **Decentralizirana sredstva (EUR)** | **Izvorni prihodi (EUR)** | **Ukupno (EUR)** |
| 2003. | 2.116.929 | 323.740 | 2.440.669 |
| 2004. | 2.045.285 | 370.151 | 2.415.436 |
| 2005. | 2.068.007 | 633.555 | 2.701.562 |
| 2006. | 2.197.545 | 650.862 | 2.848.407 |
| 2007. | 2.329.524 | 783.442 | 3.112.966 |
| 2008. | 2.330.287 | 1.131.466 | 3.461.753 |
| 2009. | 2.389.940 | 653.720 | 3.043.659 |
| 2010. | 2.516.982 | 392.569 | 2.909.551 |
| 2011. | 2.184.286 | 485.447 | 2.669.733 |
| 2012. | 2.171.849 | 823.007 | 2.994.857 |
| 2013. | 2.065.949 | 1.840.649 | 3.906.598 |
| 2014. | 2.075.327 | 2.028.867 | 4.104.194 |
| 2015. | 2.073.137 | 1.608.251 | 3.681.388 |
| 2016. | 2.075.816 | 1.448.413 | 3.524.228 |
| 2017. | 2.207.237 | 1.599.472 | 3.806.709 |
| 2018. | 2.219.864 | 2.387.819 | 4.607.684 |
| 2019. | 2.201.717 | 3.528.774 | 5.730.491 |
| 2020. | 2.268.381 | 2.490.882 | 4.759.263 |
| 2021. | 2.267.395 | 3.226.962 | 5.494.357 |
| 2022. | 2.268.507 | 3.728.886 | 5.997.393 |
| **Ukupno** | **44.073.963** | **30.136.934** | **74.210.897** |

Tablica 29 Prikaz financijskog ulaganja za potrebe zdravstva u razdoblju od 2003. do 2022.[[41]](#footnote-41)

Slika 13 Udio izvornih prihoda i decentraliziranih sredstava za zdravstvenu zaštitu u razdoblju od 2003. do 2022.

|  |  |  |  |  |
| --- | --- | --- | --- | --- |
|  | **ULAGANJA U MEDICINSKU I LABORATORIJSKU OPREMU (EUR)** | | **ULAGANJA U PRIJEVOZNA SREDSTVA**  **(EUR)** | |
|  | **Decentralizirana sredstva** | **Izvorna županijska sredstva** | **Decentralizirana sredstva** | **Izvorna županijska sredstva** |
| 2018. | 415.418,21 | 24.083,07 | 489.333,15 | 0,00 |
| 2019. | 379.152,44 | 53.432,38 | 424.951,89 | 33.107,70 |
| 2020. | 403.015,03 | 32.977,24 | 480.293,58 | 19.753,14 |
| 2021. | 350.705,12 | 140.708,91 | 434.798,59 | 58.872,49 |
| 2022. | 576.078,87 | 19.045,06 | 471.294,48 | 88.500,90 |
| **UKUPNO** | **2.124.369,67** | **270.246,65** | **2.300.671,69** | **200.234,22** |

Tablica 30 Investicijsko ulaganje na području Zagrebačke županije u razdoblju 2018.-2022., prema izvorima financiranja

### 7.10.1 Sudjelovanje gradova i općina u financiranju zdravstvene zaštite

Zakon o zdravstvenoj zaštiti utvrđuje da uz jedinicu područne (regionalne) samouprave, odnosno županiju i jedinica lokalne samouprave (grad / općina) može osigurati sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem. Također, zadnjim Zakonom o izmjenama i dopunama Zakona utvrđuje se, uz navedeno, mogućnost osiguranja sredstava u svrhu poticanja zdravstvenih radnika za rad na svom području radi popunjavanja mreže javne zdravstvene službe.

Pojedini gradovi i općine na području Zagrebačke županije sudjeluju u financiranju zdravstvene zaštite stanovnika na svom području, uglavnom sufinanciranjem specijalističkih ambulanti koje rade u okviru županijskog Doma zdravlja te timova hitne medicine/sanitetskog prijevoza koji obavlja županijski Zavod za hitnu medicinu.

|  |  |  |
| --- | --- | --- |
| **Grad/Općina** | **Djelatnost Doma zdravlja/Zavoda za hitnu medicinu** | **Iznos u 2022. (EUR)** |
| Dugo Selo | ORL ambulanta, 2 medicinske sestre | 32.236,23 |
| Jastrebarsko | ORL i kirurška ambulanta | 10.618,00 |
| Samobor | Kirurška i internistička ambulanta, trudnički tečajevi, 1 T1 tim HMP | 73.130,74 |
| Sveta Nedelja | Kirurška i internistička ambulanta, 1 T1 tim HMP | 17.253,60 |
| Velika Gorica | Internistička ambulanta, 1 T2 tim HMP | 33.180,28 |
| Vrbovec | 1 T2 tim HMP | 13.850,95 |
| Zaprešić | 1 T1 tim HMP | 94.365,92 |
| Brckovljani | 2 medicinske sestre | 8.280,52 |
| Brdovec | 1 T1 tim HMP | 10.046,82 |
| Dubrava | 1 T2 tim HMP | 4.908,09 |
| Farkaševac | 1 T2 tim HMP | 1.722,74 |
| Gradec | 1 T2 tim HMP | 3.445,48 |
| Preseka | 1 T2 tim HMP | 1.356,43 |
| Rakovec | 1 T2 tim HMP | 1.170,62 |
| Rugvica | 2 medicinske sestre | 9.460,29 |
| Stupnik | 1 T1 tim HMP | 10.617,82 |
| **UKUPNO** |  | **325.644,53** |

Tablica 31 Financiranje zdravstvene zaštite od strane jedinica lokalne samouprave u 2022. godini[[42]](#footnote-42)

Iz podataka navedenih u tablici proizlazi potreba aktivnijeg uključivanja lokalne samouprave u kreiranju zdravstvene politike s ciljem detektiranja zdravstvenih problema i potreba njihovih građana.

U narednom razdoblju očekuje se jačanje partnerstva za zdravlje s jedinicama lokalne samouprave, u cilju izjednačavanja opsega i kvalitete zdravstvene zaštite na području cijele županije.

## 7.11 Praćenje, vrednovanje i izvještavanje

Praćenje i vrednovanje provedbe Plana i ostvarivanje planiranih ciljeva obavljat će se tijekom provedbe godišnjih akcijskih planova javnih potreba u zdravstvu, na polugodišnjoj i godišnjoj razini, bilježenjem podatka i informacija o realizaciji. Također, pratit će se financijski učinak provedbe pojedinih aktivnosti, ljudski resursi uključeni u pružanje usluga, broj korisnika usluga, zadovoljstvo korisnika i teritorijalna pokrivenost pojedinih usluga.

Podatke i informacije prikupljat će županijski Upravni odjel nadležan za poslove zdravstva od pružatelja usluga odnosno nositelja aktivnosti.

Izvještavanje o provedbi Plana obavljat će se kroz proces izvještavanja o izvršenju godišnjih akcijskih planova javnih potreba u zdravstvu, na polugodišnjoj i godišnjoj razini.

Proces izvještavanja treba biti potpun, kvalitetan i transparentan, a isto će biti omogućeno objavom izvješća o izvršenju akcijskih planova javnih potreba u zdravstvu u službenom glasilu Zagrebačke županije i na službenoj mrežnoj stranici Zagrebačke županije, po njihovom prihvaćanju od strane predstavničkog tijela, odnosno Županijske skupštine Zagrebačke županije. Županijskoj skupštini Izvješće podnosi izvršno tijelo, odnosno Župan, na prijedlog županijskog Upravnog odjela nadležnog za poslove zdravstva.

1. NOSITELJI AKTIVNOSTI PLANA ZDRAVSTVENE ZAŠTITE ZAGREBAČKE ŽUPANIJE ZA RAZDOBLJE 2024.-2030. GODINE

Nositelji aktivnosti za ostvarivanje Plana su:

* Upravni odjel za zdravstvo, socijalnu skrb i hrvatske branitelje Zagrebačke županije
* Dom zdravlja Zagrebačke županije
* Zavod za javno zdravstvo Zagrebačke županije
* Ljekarne Zagrebačke županije
* Zavod za hitnu medicinu Zagrebačke županije
* Naftalan, specijalna bolnica za medicinsku rehabilitaciju
* Specijalna bolnica za kronične bolesti dječje dobi Gornja Bistra
* Savjet za zdravlje Zagrebačke županije
* Povjerenstvo za zaštitu prava pacijenata Zagrebačke županije
* Povjerenstvo za nadzor nad radom mrtvozornika na području Zagrebačke županije
* jedinice lokalne samouprave na području Zagrebačke županije
* udruge, vjerske zajednice i druge pravne osobe
* Upravni odjel za gospodarstvo i fondove Europske unije Zagrebačke županije
* Razvojna agencija Zagrebačke županije
* druge institucije, ustanove, fizičke i pravne osobe uključene u provođenje programa i procesa iz područja zdravstvene zaštite i socijalne skrbi

Konkretni nositelji pojedinih aktivnosti i programa utvrđuju se godišnjim akcijskim planovima javnih potreba u zdravstvu Zagrebačke županije.

1. ZAVRŠNE ODREDBE

Sukladno ovim Planom utvrđenim strateškim i operativnim ciljevima izrađuju se godišnji akcijski planovi javnih potreba u zdravstvu u razdoblju 2024.-2030. godine, koji predstavljaju operativnu razradu provedbe aktivnosti koje će doprinijeti realizaciji iskazanih prioriteta na području javnih potreba u zdravstvu.

U godišnjem akcijskom planu javnih potreba u zdravstvu će biti iskazan strateški cilj, operativni cilj, opis aktivnosti koje će biti provedene i doprinose ostvarenju strateškog i operativnog cilja, nositelj provedbe konkretne aktivnosti, naziv programa/mjere iz županijskog Proračuna u okviru kojeg su osigurana sredstva za provedbu, iznos osiguranih financijskih sredstava i rok izvršenja.

Izrada i provedba godišnjih akcijskih planova javnih potreba u zdravstvu u nadležnosti je županijskog Upravnog odjela nadležnog za poslove zdravstva.

Ovaj Plan i provedbeni godišnji akcijski planovi bit će tijekom provedbe dostupni javnosti njihovom objavnom na službenoj mrežnoj stranici Zagrebačke županije.

1. popis izvora podataka korištenih u pripremi plana

* Godišnji izvještaji o izvršenju Proračuna Zagrebačke županije, 2003.-2022.
* Godišnje statističko izvješće u RH za 2020., Ministarstvo rada, mirovinskog sustava, obitelji i socijalne politike
* Izvješća i statističke informacije zdravstvenih ustanova kojima je osnivač Zagrebačka županija
* Izvješće o stanju okoliša u Zagrebačkoj županiji 2017.-2020. („Glasnik Zagrebačke županije“, broj 8/22)
* Mreža hitne medicine („Narodne novine“, broj 49/16)
* Mreža javne zdravstvene službe („Narodne novine“, broj 101/12, 31/13, 113/15 i 20/2018)
* Mreža ugovornih subjekata medicine rada („Narodne novine“, broj 55/11)
* Nacionalni plan razvoja zdravstva za razdoblje od 2021. do 2027. godine („Narodne novine“, broj 147/2021)
* Nacionalna razvojna strategija Republike Hrvatske do 2030. („Narodne novine“, broj 13/2021)
* Plan razvoja Zagrebačke županije za period 2021.- 2027. („Glasnik Zagrebačke županije“, broj 10/22)
* Provedbeni program Zagrebačke županije za razdoblje 2021.-2025. („Glasnik Zagrebačke županije“, broj 56/21 i 40/22)
* Plan zdravstvene zaštite Republike Hrvatske („Narodne novine“, broj 19/2020)
* Priopćenja, publikacije i statističke informacije, Hrvatski zavod za mirovinsko osiguranje
* Priopćenja, publikacije i statističke informacije, Hrvatski zavod za zdravstveno osiguranje
* Priopćenja, publikacije, ljetopisi i statističke informacije, Državni zavod za statistiku
* Priopćenja, publikacije, ljetopisi i statističke informacije, Hrvatski zavod za javno zdravstvo
* Upisnik poljoprivrednika, Agencija za plaćanja u poljoprivredi, ribarstvu i ruralnom razvoju
* Zakon o zdravstvenoj zaštiti („Narodne novine“, broj 100/18, 125/19, 147/20, 119/22, 156/22 i 33/23)

– *p r i j e d l o g*

Na temelju članka 11. stavka 1. podstavak 4. Zakona o zdravstvenoj zaštiti („Narodne novine“, broj 100/18, 125/19, 147/20, 119/22, 156/22 i 33/23), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije („Glasnik Zagrebačke županije“, broj 17/09, 31/09, 4/13, 6/13 - pročišćeni tekst, 5/18, 14/18, 18/18 - pročišćeni tekst, 3/20, 23/20, 6/21, 10/21 - pročišćeni tekst i 29/23) i članka 64. Poslovnika Županijske Skupštine Zagrebačke županije („Glasnik Zagrebačke županije“, broj 26/09, 5/13, 6/13 – pročišćeni tekst, 28/17, 5/18, 14/18, 18/18 - pročišćeni tekst, 23/20, 34/20, 10/21 - pročišćeni tekst i 42/21), Županijska skupština Zagrebačke županije na \_\_\_\_\_\_ sjednici održanoj \_\_\_\_\_\_ 2023. godine donosi

**ODLUKU**

o donošenju Plana zdravstvene zaštite Zagrebačke županije

za razdoblje 2024. – 2030.

I.

Donosi se Plan zdravstvene zaštite Zagrebačke županije za razdoblje 2024. – 2030.

II.

Plan zdravstvene zaštite Zagrebačke županije za razdoblje 2024. – 2030. sastavni je dio ove Odluke.

III.

Ova Odluka stupa na snagu osmog dana od dana objave u „Glasniku Zagrebačke županije“.

KLASA:

URBROJ:

Zagreb, \_\_\_\_\_\_\_\_\_\_ 2023.

**PREDSJEDNICA**

**ŽUPANIJSKE SKUPŠTINE**

**ZAGREBAČKE ŽUPANIJE**

**Martina Glasnović**

1. Izvor: Zagreb Airport, Statistika za 2022. [↑](#footnote-ref-1)
2. Izvor: Statistički ljetopis Republike Hrvatske 2018., DZS. [↑](#footnote-ref-2)
3. Izvor: Popisane osobe, kućanstva i stambene jedinice, prvi rezultati popisa 2021., DZS. [↑](#footnote-ref-3)
4. Izvor: Prirodno kretanje stanovništva u Republici Hrvatskoj 2021. godine, DZS. [↑](#footnote-ref-4)
5. Izvor: Popis stanovništva 2021., DZS. [↑](#footnote-ref-5)
6. Izvor: Popis stanovništva 2021., DZS. [↑](#footnote-ref-6)
7. Izvor: Popis stanovništva 2021, DZS [↑](#footnote-ref-7)
8. Izvor: Hrvatski zdravstveno-statistički ljetopis za 2021. godinu, HZJZ. [↑](#footnote-ref-8)
9. Izvor: Popis stanovništva 2001., 2011., 2021., DZS [↑](#footnote-ref-9)
10. Izvor: Popis stanovništva 2021., DZS [↑](#footnote-ref-10)
11. Izvor: Popis stanovništva 2001., 2011., 2021., DZS [↑](#footnote-ref-11)
12. Izvor: Popis stanovništva 2021., DZS [↑](#footnote-ref-12)
13. Izvor: Obrazovanje – pregled po županijama (21.7.2022.), DZS [↑](#footnote-ref-13)
14. Izvor: Izvješće o stanju okoliša u Zagrebačkoj županiji 2017.-2020., Zagrebačka županija [↑](#footnote-ref-14)
15. Izvor: Bruto domaći proizvod – pregled po županijama - do 2020. (14. veljače 2023.).DZS [↑](#footnote-ref-15)
16. Izvor: Statistički ljetopis 2018., DZS. [↑](#footnote-ref-16)
17. Izvor: Bruto domaći proizvod – pregled po županijama - do 2020. (14. veljače 2023.).DZS [↑](#footnote-ref-17)
18. Izvor: Upisnik poljoprivrednika – broj PG-a - 31.12.2022. [↑](#footnote-ref-18)
19. Izvor: Upisnik poljoprivrednika - broj PG-a - 31.12.2022. [↑](#footnote-ref-19)
20. Izvor: Priopćenje, RAD-2023-2-6/1, od 27. travnja 2023., DZS [↑](#footnote-ref-20)
21. Izvor: Zaposlenost i plaće – pregled po županijama, DZS [↑](#footnote-ref-21)
22. Izvor: Zaposlenost i plaće – pregled po županijama, DZS [↑](#footnote-ref-22)
23. Izvor: Zaposlenost i plaće – pregled po županijama, DZS [↑](#footnote-ref-23)
24. Izvor: Statističke informacije Hrvatskog zavoda za mirovinsko osiguranje, godina XXI. broj 1/2023. [↑](#footnote-ref-24)
25. Godišnje statističko izvješće u RH za 2020., MROSP [↑](#footnote-ref-25)
26. Izvor: Statističke informacije Hrvatskog zavoda za mirovinsko osiguranje, godina XXI. broj 1/2023. [↑](#footnote-ref-26)
27. Izvor: Izvješće o osobama s invaliditetom u RH, 2022.,HZJZ. [↑](#footnote-ref-27)
28. Izvor: Izvješće o osobama s invaliditetom u RH, 2022.,HZJZ. [↑](#footnote-ref-28)
29. Izvor: Izvješće o osobama s invaliditetom u RH, 2022., 2021., 2019., 2017., HZJZ. [↑](#footnote-ref-29)
30. Izvor: Izvješće o osobama s invaliditetom u RH, 2022.,HZJZ. [↑](#footnote-ref-30)
31. Podaci o pobolu stanovništva Zagrebačke županije za 2022., ZJZZŽ [↑](#footnote-ref-31)
32. Izvor: Prirodno kretanje stanovništva u 2021. godini, DZS; Izvješće o umrlim osobama u Hrvatskoj u 2021. godini, HZJZ. [↑](#footnote-ref-32)
33. Izvor: Prirodno kretanje stanovništva u 2021., DZS [↑](#footnote-ref-33)
34. Izvor: Prirodno kretanje stanovništva u 2021., DZS [↑](#footnote-ref-34)
35. Izvor: Hrvatski zdravstveno-statistički ljetopis za 2020., 2021., HZJZ. [↑](#footnote-ref-35)
36. Izvor: Izvješće o smrtnosti prema listi odabranih uzroka smrti u 2021., HZJZ [↑](#footnote-ref-36)
37. Izvor: Dojenačke smrti u Hrvatskoj  – Izvješće za 2021. godinu, HZJZ. [↑](#footnote-ref-37)
38. Izvor: Dojenačke smrti u Hrvatskoj – Izvješće za 2021. godinu, HZJZ. [↑](#footnote-ref-38)
39. Izvor: Dojenačke smrti u Hrvatskoj – Izvješće za 2021. godinu, HZJZ. [↑](#footnote-ref-39)
40. Broj osiguranih osoba HZZO-a – stanje na dan 30.04.2023, HZZO [↑](#footnote-ref-40)
41. Izvor: Godišnji izvještaji o izvršenju Proračuna Zagrebačke županije, 2003. – 2022. [↑](#footnote-ref-41)
42. Izvor: Dom zdravlja Zagrebačke županije, Zavod za hitnu medicinu Zagrebačke županije [↑](#footnote-ref-42)